text: «Արնաթաթախ ընկած էր ասֆալտին». Հայաստանում 19-ամյա տղան սպանել է «ռիվոկ» անող երիտասարդին | Media24 Գլխավոր Без рубрики «Արնաթաթախ ընկած էր ասֆալտին». Հայաստանում 19-ամյա տղան սպանել է «ռիվոկ» անող երիտասարդին «Արնաթաթախ ընկած էր ասֆալտին». Հայաստանում 19-ամյա տղան սպանել է «ռիվոկ» անող երիտասարդին Առաջին լրատվականը գրում է. Արմավիրի մարզի ընդհանուր իրավասության դատարանում Արթուր Ադամյանի նախագահությամբ ավարտվել է Վաղինակ Մ.-ի գործի դատական քննությունը: 1999 թվականին ծնված Վաղինակ Մ.-ին մեղադրանք էր առաջադրվել դիտավորյալ սպանության համար՝ ՀՀ քրեական օրենսգրքի 104 հոդվածի 1-ին մասով: Ըստ մեղադրանքի՝ Արմավիրի մարզի բնակիչ Նարեկ Պ.-ն իր «ՎԱԶ-2107» մեքենայով մատուցել է տաքսու ծառայություն: 2018 թվականի մարտի 21-ին, ժամը 21-ն անց 20-ի սահմաններում Արմավիրի մարզի բնակիչ Օմար Օ.-ն Նարեկի հետ պայմանավորվել է, որ իրեն մեքենայով հարեւան գյուղ տանի: Նարեկ Պ.-ն դուրս է եկել, որ գնա պատվիրատուի նշած վայրը՝ Արմավիր գյուղի կենտրոն: Ըստ մեղադրանքի՝ ճանապարհին Նարեկը շարունակ զանգել է ընկերուհուն, սակայն վերջինս չի նկատել, որ հեռախոսը զանգում է ու չի պատախսանել զանգերին: Նարեկը մինչեւ պատվիրատուին հասնելը մտել է այն փողոց, որտեղ բնակվում էր ընկերուհին ու արագ անցել է Վաղինակի եւ նրա եղբոր կողքով: Փողոցը հողածածկ էր, փոշի է բարձրացել: Վաղինակը փորձել է կանգնեցնել Նարեկի մեքենան ու դիտողություն անել, բայց Նարեկը մեքենան չի կանգնեցրել, ուղեւորվորվել է դեպի պատվիրատուի նշած վայրը: Վաղինակը զանգել է ընկերոջը՝ Ռաֆայելին, ու խնդրել է կանգնեցնել Նարեկին եւ պահել, մինչեւ ինքը հասնի: Այդ պահին Նարեկը հասել է գյուղի կենտրոն, կանգնել է այնտեղ գտնվող կանգառում՝ հենց Ռաֆայելի մոտ: Նարեկի պատվիրատու Օմարը կանգառից քիչ հեռու էր կանգնած՝ «Նոյ» ռեստորանի մոտ: Նա մոտեցել ու նստել է Նարեկի մեքենան, իսկ Ռաֆայելը Նարեկին զգուշացրել է, որ նա սպասի, մինչեւ իր ընկեր Վաղինակը գա: Ռաֆայելն ասել է, որ Վաղոն ցանկանում է խոսել մեքենան արագ քշելու եւ փոշի բարձրացնելու վերաբերյալ: Նարեկն ասել է, թե պատվեր է կատարում, վերջացնի, կզանգի ու կգա, կհանդիպեն: Նա շարժվել է՝ ուղեւորին տեղ հասցնելու: Անցել է մոտ 150-200 մետր, երբ նրա մեքենային հասել է Վաղինակը, որը եղբոր հետ իրենց մեքենայով հասել էր գյուղի կենտրոն: Տեսնելով նրանց՝ Նարեկը կանգնեցրել է իր մեքենան, իջել է, մոտեցել է եղբայրներին: Նա հարցրել է. «Դու ե՞ս Վաղոն, որ ինձ հարցրել ա»: Վաղինակը իր հերթին հարցրել է՝ ինչո՞ւ է նա փողոցով «անշնորհք ձեւով» մեքենա վարում: Նարեկը բորբոքվել է «անշնորհք» բառից: Նրանց միջեւ լեզվակռիվ է առաջացել: Քաշքշուկ է սկսվել: Նարեկի մեքենայում նստած ուղեւորը, լսելով վիճաբանության ձայները, իջել է մեքենայից, մոտեցել է, սկսել է հորդորել, որ դադարեցնեն վեճը: Այդ ընթացքում Նարեկը ձեռքով հարվածել է Վաղինակի կրտսեր եղբոր՝ Դավիթի դեմքին: Օմարը վերջինիս հեռացրել է դեպի մեքենայի առաջամաս, որ կռիվը չշարունակվի: Մինչ Օմարը հանգստացնում էր Դավիթին, Վաղինակը եղբորը հարվածելու համար Նարեկից վրեժխնդիր լինելու շարժառիթով, ըստ մեղադրանքի, կռվի է բռնվել Նարեկի հետ, գրպանից հանել է ծալովի դանակն ու 7 հարված է հասցրել նրա մարմնի տարբեր մասերին: Նարեկը հետ է քաշվել դեպի իր մեքենան, Վաղինակը հեռացել է դեպքի վայրից: Օմարը Դավիթին հեռացնելուց հետո վերադարձել ու տեսել է, որ Նարեկը «արնաթաթախ ընկած է մեքենայի մոտ՝ ասֆալտին»: Օմարը գրկել է նրան, բարձրացրել է, որ նստեցնի մեքենա, այդ պահին տվյալ վայրով անցնող մեքենայի վարորդը կանգնել, իրավիճակը տեսել, Օմարի հետ Նարեկին տեղափոխել է իր մեքենան ու տարել է հիվանդանոց: Սակայն ստացած վնասվածքներից ու արյան սուր կորստից Նարեկ Պ.-ն ժամը 23-ն անց 35-ին հիվանդանոցում մահացել է: Որոշ ժամանակ անց Վաղինակ Մ.-ն կամովին ներկայացել է ոստիկանություն: Պարզվել է, որ Նարեկի հավանած աղջիկը Վաղինակի բարեկամուհին էր, առաջիկա օրերին Նարեկը պատրաստվում էր գնալ նրանց տուն՝ աղջկա ծնողների հետ ծանոթանալու... Սակայն Նարեկն ու Վաղինակը միմյանց չէին ճանաչում, Նարեկը չգիտեր, որ Վաղինակը իր հավանած աղջկա բարեկամն է... Պարզվել է նաեւ, որ Ռուսաստանում վթարից մահացել էին Վաղինակի հորաքրոջ ու հորեղբոր որդիները, նրանց հուղարկավորությունը եղել էր դեպքից մի քանի օր առաջ, Վաղինակը վրդովվել էր, երբ Նարեկի մեքենան մեծ արագությամբ ու բարձր երաժշտություն միացրած, փոշի բարձրացնելով՝ անցել էր իրենց կողքով... Վաղինակ Մ.-ն իրեն մեղավոր է ճանաչել, զղջացել է: Նախաքննության ժամանակ նա հայտնել է, թե Նարեկին սպանելու նպատակ ու ցանկություն չուներ, արարքը կատարել է եղբորը պաշտպանելու համար: Նա նշել է, թե Նարեկը իր հետ ագրեսիվ է խոսել, հարվածել է եղբոր աչքին, ինքը դա տեսնելով՝ գրպանից հանել է դանակը... Երբ Նարեկի հարվածից եղբայրն ընկել է, իր աչքերի առաջը սեւացել է... Դեպքին ականտես վկա Օմարը պնդել է, որ Նարեկի հարվածից Դավիթը գետնին չի ընկել, ինքը Դավիթին մի կողմ է քաշել, որ կռիվը չշարունակվի, բայց մինչեւ Դավիթին հանդարտեցրել է, Նարեկն արդեն դանակահարվել էր... Տուժողի իրավահաջորդը՝ Նարեկի եղբայրը, նշել է, որ Նարեկը սիրում էր բարձր երաժշտություն միացրած վարել մեքենան: Սակայն եթե անգամ նա արագ է վարել ու փոշի է բարձրացրել, դա որեւէ մեկին իրավունք չէր տալիս նրան սպանելու: Տուժողի իրավահաջորդը պահանջել է մեղավորին պատժել օրենքի ամբողջ խտությամբ: Նա քաղաքացիական հայցի պահանջ չի ներկայացրել: Դատարանը հաշվի է առել, որ Վաղինակ Մ.-ն ճանաչվել է մեղսունակ, նրա մոտ ախտորոշվել են անձնային գծերի շեշտվածություն, նաեւ՝ առողջական որոշ խնդիրներ: Վաղինակ Մ.-ն մեղավոր է ճանաչվել դիտավորյալ սպանության համար՝ ՀՀ քրեական օրենսգրքի 104 հոդվածի 1-ին մասով, եւ դատապարտվել է 10 տարի 6 ամիս ազատազրկման: Պատժի սկիզբը՝ 2018 թվականի մարտի 22-ից:


source: CulturaX

text: Շատ անսպասելի ու շատ ազդեցիկ քայլերի ենք պատրաստ. Քոչարյանի փաստաբան | Mediamall.AM Շատ անսպասելի ու շատ ազդեցիկ քայլերի ենք պատրաստ. Քոչարյանի փաստաբան 14:48 - 12.Ապրիլ.2019 «Մենք շատ անսպասելի ու շատ ազդեցիկ քայլերի ենք պատրաստ, ուղղակի չենք ուզում խնդիրը հասնի դրան»: Այս մասին այսօր լրագրողների հետ զրույցում ասաց ՀՀ երկրորդ նախագահ Ռոբերտ Քոչարյանի պաշտպան Հայկ Ալումյանը։ «Սա այսպես երկար շարունակվել չի կարող։ Այդ բոլոր պատվերները չեն կարղ անվերջ գործել եւ յուրաքանչյուր դատավոր իրեն զգա երկու քարի արանքում. կամ օրենք խախտի եւ պատմության մեջ մնա որպես ՀՀ երկրորդ նախագահին ապօրինաբար ազատությունից զրկող դատավոր, կամ պետք է օրենքը կիրառի, բայց հայտնվի այնպիսի հարվածների տակ, որը տեսանք պարոն Ազարյանի դեպքում։ Ինչքան շուտ իշխանությունները հասկանան, որ այսպես չի կարելի, այնքան ավելի քիչ կլինեն այն բացասական հետեւանքները, որոնք կուտակվում են»,-ասաց Հայկ Ալումյանը։


text: 21:49 10.07.2020 (Թարմացված է 22:25 10.07.2020) «Փակ է», «Լիկվիդացիա», «50-70% զեղչ»։ Այսպիսի ցուցանակների կարելի է հանդիպել բառացիորեն ամենուր, եթե քայլում ես Երեւանի կենտրոնական փողոցներով, որտեղ դեռ մի քանի ամիս առաջ կյանքը եռում էր, ռեստորաններում սեղանների համար պայքարում էին, իսկ բուտիկներում հանդերձարանների մոտ հերթեր էին գոյանում։ Այսօր ամեն ինչ այլ է. կիադատարկ խանութներ եւ մեկ-երկու սրճարան, որտեղ մարդիկ նստած են բացօթյա տարածքներում։ Կորոնավիրուսի համավարակը փոխել է քաղաքացիների կենսակերպը, գրպանների պարունակությունը, նաեւ մտածելակերպը։ Ինչպես են գոյատեւում հանրային սննդի ոլորտն ու առեւտրային կետերը՝ պարզել է Sputnik Արմենիայի թղթակիցը։ Ամբողջ Հայաստանում գործում է հանրային սննդի ընդհանուր առմամբ մոտ 4000 կետ, որոնցից գրեթե 2000-ը դասական ռեստորաններն ու սրճարաններն են, չհաշված արագ սննդի կետերը։ Համավարակի պատճառով արդեն իսկ փակվել են այդ հաստատությունների 15-20%-ը։ Sputnik Արմենիայի հետ զրույցում այդսիսի վիճակագրություն ներկայացրեց Ռեստորանների հայկական միության նախագահ Վահե Գեւորգյանը։ Այդ ցանկում են նաեւ խոշոր բրենդները, որոնք կրճատել են իրենց մասնաճյուղերը (օրինակը՝ Segafredo-ն), նաեւ երաժշտական ակումբները (Mezzo-ն)։ Գեւորգյանի խոսքով՝ եթե երկրում համաճարակաբանական իրավիճակը չփոխվի, իրավիճակը կարող է ավելի վատանալ։ Այն հաստատությունները, որոնք աշխատում են բացօթյա տարածքների հաշվին, ցրտերի հետ պարզապես կփակվեն։ «Եթե համաճարակաբանական իրավիճակը չլավանա, որոշ ժամանակ անց գլորվող ձնագնդի էֆեկտով ստիպված կփակվեն նաեւ վերանդաների հաշվին աշխատող հաստատությունները։ Այսինքն՝ ժամանակավոր փակվածների տոկոսը կաճի, ինչի արդյունքում ռեստորանային ոլորտի ճգնաժամը կխորանա»,-ասաց Գեւորգյանը։ Ամենաշատը տուժել են այն հաստատությունները, որոնք ի սկզբանե բաց պատշգամբներ չեն ունեցել, կամ ներկայացել են առաջին հերթին որպես երաժշտական ակումբներ։ Հայկական շուկայի որոշ խոշոր բրենդներ կրճատումներ անելու որոշում են ընդունել։ Նրանք պարզապես փակել են մասնաճյուղերի մեծ մասը եւ մեկ-երկու գործող մասնաճյուղ թողել։ Միության նախագահը նշեց, որ ոլորտը ճգնաժամի մեջ է եւ հաստատությունները նախորդ տարվա եկամտի ծավալի ընդամենը 10%-ն են ստանում։ Մինչդեռ նորմալ աշխատանքի համար 70% շրջանառություն է հարկավոր։ Դրա 50%-ը ծախսվում է վարձակալության եւ աշխատակիցներին վճարելու համար։ Իսկ եթե շրջանառությունը 10% է, ապա հաստատությունն աշխատում է 50-60% վնասով։ «Ոլորտը վնասով աշխատում է պարզապես աշխատակիցներին գործազուրկ չթողնելու համար` շունչը պահած սպասելով իրավիճակի լավացմանը»,-ասաց Գեւորգյանը։ Գեւորգյանը կարճաժամկետ հեռանկարում իրավիճակից ելք է համարում վաուչերների համակարգի ստեղծումը։ Օրինակ՝ կառավարությունը կարող է հաստատություններից զեղչով վաուչերներ գնել (3-5 հազար դրամով) եւ բաժանել նրանց, ովքեր ներգրավված են եղել կորոնավիրուսի դեմ պայքարում՝ ոստիկաններին, բժիշկներին, կամավորներին եւ այլն։ Սրճարաններում եւ ռեստորաններում նոր խստացումներ կլինեն Նման միջոցառումը թույլ կտա փոքր-ինչ ակտիվացնել ռեստորանային կյանքը։ Բիզնեսը նախատեսում է նաեւ երկարաժամկետ զեղչային վաուչերները հաջորդ տարի կիրառել արտասահմանցի զբոսաշրջիկների համար, որոնք կարող են վաուչերները ձեռք բերել տուր-փաթեթների հետ միասին եւ այլն։ Այս ամենը դեռեւս միայն առաջարկներ են։ Դրանց գործնական կիրառման համար հարկավոր է, որ երկրում COVID-19-ի հետ կապված իրավիճակը փոքրիշատե հստակ լինի, իսկ իշխանությունները զբոսաշրջային ոլորտի զարգացման 2021թ.-ի ռազմավարություն ունենան։ Իրավիճակը փոքր ինչ մեղմելու հարցում կարող են օգնել նաեւ միջազգային դոնորները, որոնց կարելի է ներգրավել համավարակից տուժած բիզնեսներին (ռեստորաններ, հյուրանոցներ) աջակցելու համար։ Հայաստանի մի շարք ռեստորանների մարքեթինգով զբաղվող «ProReca» ընկերության հիմնադիր ղեկավար Սյուզի Մելիքյանը Sputnik Արմենիայի հետ զրույցում նշեց, որ բազմաթիվ հաստատություններ փակվում են, քանի որ վարձակալության գումարը մուծելու եւ աշխատակիցներին վճարելու հնարավորություն չունեն։ «Հենց միայն մեր ցանցից 15 հաստատություն է փակվել`որոշները մինչեւ սեպտեմբեր, մի մասն էլ` վերջնական»,–նշեց Մելիքյանը։ Նրա խոսքով՝ իրավիճակը շատ ծանր է հատկապես այն հաստատություններում, որոնք գոյատեւում էին խոշոր միջոցառումների հաշվին։ Կոշիկի մասնագիտացված խանութներից մեկում նշեցին, որ մեծ զեղչերով վաճառք են նախաձեռնել, որպեսզի ներդրված միջոցների գոնե կեսը վերադարձնեն։ Հայաստանում ռեստորատորները հռչակագիր են ստորագրել. խաղի ընդհանուր կանոններ են սահմանվում «Այստեղ մոտ 200 հազար դոլարի ապրանք կա, հիմա բոլորը վաճառում եմ 10 հազար դրամով՝ թե կաշին, թե զամշը։ Իհարկե, զեղչերից տուժում ենք, բայց գոնե այդ 10 հազարը կվերադարձնեմ եւ կկարողանամ գումարը ներդնել աշուն-ձմեռ հավաքածուն գնելու համար։ Ավելի լավ է այսպես, քան առհասարակ չաշխատել»,-ասաց նա։ Մեկ այլ՝ աքսեսուարների մասնագիտացված խանութում նշեցին, որ մեծ թվով զբոսաշրջիկների էին սպասում։ Ամռանը խանութների հաշվարկների հիմքում հիմնականում հենց զբոսաշրջիկներն են։ Առանց նրանց այս ոլորտում առանձնապես հույս չկա։ «Մթերային խանութ մտեք, մարդիկ մի հատով են ձու գնում, որ ձվածեղ սարքեն ու կիսեն երկու երեխաների միջեւ, իսկ դուք ասում եք՝ պայուսակ։ Ո՞ւմ են դրանք պետք, եթե ստամոքսը դատարկ է»,-ասաց մենեջերը։ Նշենք, որ բազմաթիվ խանութներում պարզապես հրաժարվեցին խոսել այդ թեմայով, հուսահատ ձեռքերը թափ տվեցին՝ «բոլորի մոտ է վատ, ի՞նչ խոսենք»։ Հիշեցնենք` հուլիսի 10-ի դրությամբ Հայաստանում կորոնավիրուսով վարակման հաստատված դեպքերի թիվը հասել է 30 903-ի։


text: Վանաձորում 38-ամյա կինը Nissan-ով մխրճվել է կայանված վրացական «Ֆուռ»-ի տակ. վարորդը հիվանդանոցում է. ՖՈՏՈՌԵՊՈՐՏԱԺ, ՏԵՍԱՆՅՈՒԹ Այս պահին Երեւանում 2020-08-09 19:06 31756 դիտում Երեկ՝ հունվարի 23-ին, ավտովթար է տեղի ունեցել Վանաձորում: Ժամը 22։00-ի սահմաններում Վանաձոր քաղաքի բնակիչ՝ 38-ամյա Արփինե Հովհաննիսյանը իր վարած Nissan March մակնիշի 34 DZ 435 համարանիշի ավտոմեքենայով Մոսկովյան 50 շենքի դիմաց բախվել է Վրաստանի Հանրապետության քաղաքացի՝ 39-ամյա Էլբռալիձե Շալվայի վարած, այդ պահին Մոսկովյան 50 շենքի դիմաց կայանված վրացական SCANIA մակնիշի VV 782-BB համարանիշի բեռնատարի հետնամասին: Ինչպես հայտնում է ֆոտոլրագրող Գագիկ Շամշյանը, դեպքի վայր են ժամանել Ճանապարհային Ոստիկանության 2-րդ սպայական գումարտակի 5-րդ վաշտի աշխատակիցները՝ վաշտի հրամանատար Սմբատ Նորեկյանի, դասակի հրամանատար Գարիկ Մարտիրոսյանի գլխավորությամբ: Վթարի հետեւանքով Nissan-ի վարորդ Ա. Հովհաննիսյանը քաղաքացիների օգնությամբ դուրս է բերվել մեքենայից եւ շտապօգնության մեքենայով տեղափոխվել Վանաձորի բժշկական կենտրոն:


text: Դասընթացներ ՏԻՄ-երի նկատմամբ վերահսկողություն իրականացնող պաշտոնյաների համար - Պաշտոնական լրահոս - Տեղեկատվական կենտրոն - Արցախի Հանրապետության կառավարություն ԼՂՀ տեղական ինքնակառավարման մարմինների լիազորությունների իրականացման նկատմամբ իրավական հսկողություն եւ պետական վերահսկողություն իրականացնող պաշտոնյաների համար այսօր, կառավարության աշխատակազմի նախաձեռնությամբ, Ստեփանակերտում մեկնարկել է դասընթաց, որում ընդգրկված են մոտ 50 պատասխանատու աշխատակիցներ՝ հանրապետության բոլոր շրջվարչակազմերից: Դասընթացի մասնակիցներին ողջունել է վարչապետ Արայիկ Հարությունյանը՝ միջոցառումը համարելով համայնքապետերի համար կազմակերպված վերապատրաստման կուրսերի շարունակություն: Կառավարության ղեկավարն արդյունավետ աշխատանք է մաղթել ներկաներին եւ հույս հայտնել, որ այս կարճ ժամանակահատվածում ձեռքբերվելիք գիտելիքներն օգնելու են նրանց՝ տեղական մարմիններում կառավարումն ավելի արդյունավետ կազմակերպելու գործում, ինչը հանգեցնելու է Արցախում ժողովրդավարության սկզբունքների ամրապնդմանը: Վարչապետը հորդորել է դասընթացի մասնակիցներին ամենօրյա աշխատանքում հաճախակի հանդիպող խնդիրները համարձակ կերպով վերհանել՝ միասին լուծումներ փնտրելու համար: Քննադատելով շրջվարչակազմերի աշխատակիցների՝ երբեմն հանդիպող մոտեցումները քաղաքացիներին ծառայելու ընթացքում՝ նա պահանջել է բարեխիղճ լինել աշխատանքում, համբերատար ու անմիջական՝ քաղաքացիների ընդունելության ժամանակ: Ա. Հարությունյանը համոզմունք է հայտնել, որ մասնակիցների կողմից նոր գիտելիքների ու փորձի ձեռքբերման եւ ամրապնդման արդյունքում շատ հարցեր կլուծվեն տեղերում, եւ քաղաքացիների մոտ կմեծանա վստահությունը տեղական ինքնակառավարման մարմինների նկատմամբ: Մեկուկես օր տեւողությամբ դասընթացի ժամանակ շրջվարչակազմերի պատասխանատու աշխատակիցներին կներկայացվեն դասախոսություններ՝ ՏԻՄ-երի լիազորությունների նկատմամբ իրավական հսկողության, հողերի օգտագործման եւ պահպանման նկատմամբ վերահսկողության, գործավարության, տեղական եկամուտների հավաքագրման եւ ծախսման գործընթացի կատարելագործման եւ այլ թեմաներով:


text: Հայաստանի տնտեսությունն աշխարհում 133-րդ տեղում է 13/07/2018 | 21:31 Համաշխարհային բանկի հրապարակած տվյալների համաձայն, 2017-ին Հայաստանը համաշխարհային տնտեսությունների վարկանիշում ՀՆԱ-ի ծավալով 133-րդն է՝ 113,737 միլիարդ դոլար ցուցանիշով: Աշխարհում ամենամեծ տնտեսություն ունի ԱՄՆ-ը՝ 19,4 տրիլիոն դոլար, երկրորդը Չինաստանն է՝ 12,2 տրիլիոն, երրորդը՝ Ճապոնիան՝ 4,9 տրիլիոն: Լավագույն տասնյակում են Հնդկաստանը, Ֆրանսիան, Բրազիլիան, Գերմանիան, Իտալիան:


text: «Կարաս»-ն առաջիկայում կներկայացնի նոր բացառիկ գինի 12:58 , 08 Սեպտեմբեր 2017 Դիտումներ2667 Առաջիկայում «Տիեռաս դե Արմենիա» ընկերությունը կներկայացնի «Կարաս» ապրանքանիշով նոր բարձրարժեք գինի: 6200 տարվա հայկական գինեգործության ավանդույթները, բնակլիմայական առանձնահատկություններն ու 21-րդ դարի տեխնոլոգիաները հնարավորություն են տվել ստեղծելու հիրավի բացառիկ գինի՝ «Գրան Կարաս-2013»: Այս գինին առաջիկայում իր տեղը կգրավի աշխարհի բարձրարժեք գինիների կողքին եւ գինու կոլեկցիոներների հավաքածուներում: Նման բարձրակարգ հայկական գինու հայտնվելը կնպաստի շուկայի այս սեգմենտում հայկական գինիների ճանաչելիության բարձրացմանը:


text: Ովքեր առաջինը կպատվաստվեն կորոնավիրուսի դեմ Ովքեր առաջինը կպատվաստվեն կորոնավիրուսի դեմ 19:39 - 1/օգոստոսի/2020 «ՌԻԱ Նովոստի»-ին ՌԴ առողջապահության նախարար Միխայիլ Մուրաշկոն հայտնել է, որ Ռուսաստանում կորոնավիրուսի դեմ պատվաստումը նախատեսվում է սկսել բուժաշխատողներից եւ ուսուցիչներից: Գրանցման վկայականները ստանալուց հետո պատվաստանյութերը կսկսվեն կիրառվել, զուգահեռ դիտարկումներ կարվեն,-ասել է նա եւ նշել, որ զանգվածային պատվաստումները Ռուսաստանում նախատեսում են սկսել հոկտեմբերից:


text: Քոչարյանական ժամանակաշրջանի՝ սպանությունների ցանկը. Արի տեսնենք, թե այս ում ժամանակներն են եկել Այսօր Երեւանի կենտրոնում տեղի ունեցած ողբերգական միջադեպին, որի ժամանակ սպանվել է հայտնի գործարարի դուստրը, անդրադարձել են բազմաթիվ լրատվամիջոցներ: Մեր ուշադրությունը գրավեց մի բան. ԶԼՄ-ների ֆեյսբուքյան գրեթե բոլոր էջերում քոչարյանական ֆեյքերի մի բանակ գրառումներ է թողնում: Մի երկուսը մեջբերենք «Լեւոնի վախտերը վերադարձան: Մի բան է հույս տալիս. որ Լեւոնից հետո Քոչարյանն է գալու»: «Սկսել են լեւոնական ժամանակները՝ իրենց ռազբորկաներով ու սպանություններով»: «Լեւոնի ժամանակներն ա, ով ինչ ուզում ա, անում ա, ամեն օր սպանություններ»: Այս ֆեյքերը ամեն տեղ նույն գրառումներն են անում: Չէ, բայց սրանց անպատկառությանը նայեք: Մի երկու հատ էլ 20 տարեկան լակոտ տեսանք, որ Լեւոնի ժամանակների անարխիայից էին խոսում: Սրանք, քոչարյանականները: Սրանց քսի են տվել, ինստրուկտաժ արել, որ սենց՝ կգրեք, իրար կկապեք Նիկոլին ու Լեւոնին, լավ ա, այ տենց: Դե, մի հատ եկեք տեսնենք՝ էդ ի՞նչ անարխիայից ու սպանություններից եք խոսում, Քոչարյան եւ քոչարյանականներ: Ձեր օրոք ավելի քան 30 բարձրաստիճան պաշտոնյաների սպանություն է եղել, էս դուք սպանություններից ե՞ք խոսում: Ձեր շեֆի օրոք հոկտեմբերի 27 է եղել, անարխիայից ե՞ք խոսում: Էս էն Քոչարյանը չի՞, որի օրոք Ալրաղացի Լյովն իր բանդայով գնաց, Սայաթ-Նովայի սրճարանում օրը ցերեկով մարդ սպանեց: Մի հատ ճշտեք, թե ով եւ ինչպես է պատժվել այդ հանցագործության համար: Էս էն Քոչարյանը չի՞, որի օրոք Նուբարաշենի խճուղու վրա երեք հոգու գնդակահարեցին, այդ թվում՝ ՀՀ ՊՆ բարձրաստիճան պաշտոնյայի: Էս էն Քոչարյանը չի՞, որի օրոք ՏԷՑ-ի կռուգի հայտնի ռազբորկան եղավ, սպանությունով, ծեծ ու ջարդով: Իսկ այդպիսի ռազբորկաները գրեթե ամեն շաբաթ էին: Էս էն Քոչարյանը չի՞, որի օրոք, այսինքն՝ աչքի առջեւ, սրճարանում սպանվեց Պողոս Պողոսյանը: Մի վայրկյան, եկեք հերթով ներկայացնենք քոչարյանական ժամանակաշրջանի՝ մեր հիշած սպանությունների ցանկը: – Աշոտ Մխիթարյան. ՀՀ էլեկտրական ցանցերի «Արզնի» մասնաճյուղի տնօրեն: 2005թ. սեպտեմբերի 24-ին Նոր Հաճնի քաղաքապետ Արմեն Քեշիշյանը երկու ոստիկանների ներկայությամբ վեց կրակոց է արձակել եւ սպանել նրան: Քեշիշյանը դատապարտվեց ընդամենը 3.5 տարվա ազատազրկման եւ պայմանական ազատ արձակվեց: – Տիգրան Պետրոսյան. Արարատի մարզի Դալար գյուղի գյուղապետ: Սպանվել է 2006թ. օգոստոսի 30-ին, նախկին գյուղապետ Գեղամ Բաբայանի կողմից, որսորդական հրացանով: – Ռոլանդ Մկրտչյան. Արմավիրի մարզի Նալբանդյան գյուղի գյուղապետ: 2006թ. դեկտեմբերի 20-ի գիշերը անհայտ անձանց կողմից իր տանից դուրս է կանչվել եւ սպանվել: – Շահեն Հովասափյան. ՀՀ Հարկային պետական ծառայության օպերատիվ-հետախուզության վարչության պետ: Սպանվել է 2006 թ. սեպտեմբերի 6-ի առավոտյան` ծառայողական ավտոմեքենայով աշխատանքի ուղեւորվելիս: Անհայտ հանցագործը գործի էր դրել նրա նստատեղի տակ դրված ռումբը: – 2007թ. նոյեմբերի 8-ին, ժամը 18.00-ի սահմաններում Արաբկիրի շուկայի մոտակայքում հրազենային կրակոցից անհայտ անձանց կողմից սպանվել է Հայաստանի որսորդների միության նախագահ, ԲՀԿ Քանաքեռ-Զեյթուն համայնքի Քանաքեռի տարածքի համակարգող, 1960թ. ծնված Սայադ Դավթյանը: – Ռաֆայել Շահմուրադյան. Հայաստանում «Ավտովազի» ներկայացուցիչ, «Արմենիա-Լադա» ընկերության ղեկավար: Սպանվել է 2005 թ. փետրվարի 6-ին ՌԴ Սամարայի մարզում` Տոլյատի քաղաքի ճանապարհին: Դրանից մեկ տարի առաջ` մայիսի 24-ին Շահմուրադյանի դեմ մահափորձ էր տեղի ունեցել Երեւանի Բաղրամյան պողոտայում՝ մետրոյի «Բարեկամություն» կայարանի մերձակայքում: – Լեւոն Գուլյան. «Պանդոկ» ռեստորանի նախկին սեփականատեր: 2007թ. մայիսի 9-ի լույս 10-ի գիշերը ժամը 3:00-ին բերման է ենթարկվել Շենգավիթի ոստիկանություն: Նրան խոշտանգելուց հետո պատուհանից վայր էին գցել, եւ դա ներկայացրել որպես ինքնասպանություն: – Սեդրակ Զատիկյան. Երեւանի Մալաթիա-Սեբաստիա համայնքի նախկին ղեկավար Վահան Զատիկյանի որդին: Սպանվել է 2006 թ.հունիսի 22-ին, օրը ցերեկով, տասնյակ մարդկանց աչքի առաջ, Սեբաստիա-Տիչինա փողոցների խաչմերուկում: Մարդասպանի արձակած գնդակներից զոհվեց նաեւ անցորդ, 1969թ ծնված Կարինե Սարգսյանը: – Ալեքսանդր Գիվոեւ. Սպանվել է 2006 թ. օգոստոսի 8-ին Աշտարակ-Գյումրի մայրուղու վրա` գնումներ կատարելիս: Մարդասպանների արձակած գնդակներից զոհվել էր նաեւ վաճառողուհի Գյուլնարա Կարապետյանը: – 2007թ. օգոստոսի 6-ի գիշերը Կոտայքի մարզի Առինջ գյուղում «Մուլտի գրուպ» Կոնցեռնի պահակային ծառայության աշխատակիցներ Գ. Բալյանը եւ Ա. Անդրիասյանը սկզբում ծեծել, իսկ այնուհետեւ հրազենից կրակել եւ սպանել են Հայաստանում տեղակայված ՌԴ զինված ուժերի սպա Դենիս Երմոլովին: – 2007թ. օգոստոսի 12-ի գիշերը «Ռելաքս» դիսկոտեկ-ակումբի մոտ անհայտ անձը դանակահարել էր Արտակ Ալեքսանյանին եւ Արթուր Սիմոնյանին: Հետագայում վերջինս հիվանդանոցում մահացել է: Սա ընդամենը մի մասն է այն սպանությունների, որ ներկայացնում ենք: Սա դեռ չհաշված այն փաստը, որ Վանո Սիրադեղյանի օրոք Հայաստանից ճողոպրած, իսկ Հայաստանում էլ տարբեր ծակուծուկեր մտած քրեական հեղինակություն կոչվածները, թափթփուկները Քոչարյանի գալուց ընդամենը օրեր անց սկսեցին Հայաստան վերադառնալ ու ծակուծուկերից դուրս գալ, որովհետեւ հետագա բոլոր ընտրություններում, ընդդիմության դեմ պայքարում հենց իրենք պետք է դառնային Քոչարյանի հիմնական, գլխավոր հենարանը: 2004թ. ապրիլի 5-ի ու ապրիլի 12-ի դեպքերի մասին դեռ չենք խոսում: Գոնե ձեններդ կտրեք, գոնե ձեր այդ մանր գյադայական էությունը երկրի համար այս բախտորոշ ժամանակներում ի ցույց մի դրեք: Ախր ով խոսի, չխոսի, դուք ընդհանրապես խոսելու տեղ չունեք: Ձեր արածները, ձեր ոճրագործությունները, ձեր անարխիան, սպանությունները հատ-հատ հիշում ենք ու կհիշեցնենք: Հ.Գ. Էն որ լրագրողը Քոչարյանին հարցրեց, թե էս ի՞նչ ես արել այս ժողովրդի հետ, որ պատերազմի պարտությունից հետո էլ քեզ ատում է ու մերժում, չկարողացավ պատասխանել: Ի՞նչ պատասխաներ. հո այս սպանությունների շարքը չէ՞ր ներկայացնելու:


text: Վարձակալված գույք ընդդեմ բաժնետոմսերի ձեռք բերման. Ո՞րն է ավելի լավ ներդրումային որոշում: ՆերդրումներՆերդրողներըՓողԱնշարժ գույքի ներդրումներՎարձակալության գույք Ներդրումային շուկա մտնելուց առաջ շատ ներդրողներ իրենց հարցնում են. «Ո՞րն է ավելի լավ ներդրումային տարբերակ: Գնո՞ւմ եք վարձակալվող գույք կամ բաժնետոմսեր »: Երկու տարբերակն էլ ունեն իրենց տեսակետները; այնուամենայնիվ, մենք Mashvisor- ում ներդրողներին խորհուրդ ենք տալիս հետեւել առաջինին: Ահա 7 պատճառ, թե ինչու է ֆոնդային շուկայում ներդրումներ կատարելու համար վարձակալվող գույքի ռիթմեր գնելը. 1. Վարձակալված գույք ընդդեմ բաժնետոմսերի ձեռքբերում. Ներդրումների նկատմամբ վերահսկողություն Առաջին պատճառը, որ շատ մարդիկ ցանկանում են գնել ներդրումային հատկություններ, այն է, որ գնման պահից հետո նրանք լիարժեք վերահսկողություն ունեն գույքի վրա: Գույքի ներդրողները ազատ են որոշելու, թե ինչպես պետք է ֆինանսավորեն վարձակալության գույքը, որքան գումար ծախսեն վարձակալության գույքի պահպանման վրա, որքան գումար գանձեն ամսական վարձավճարից, ովքեր են վարձակալները, եւ երբ են վաճառելու վարձակալության գույքը: Բացի այդ, նախքան վարձակալվող գույք գնելը, անշարժ գույքի ներդրողը կարող է որոնել եւ գտնել ներդրումային շատ տարբեր տեսակների ներդրումներ եւ հետեւել անշարժ գույքի ներդրման տարբեր ռազմավարությունների: Էլ չենք ասում, որ գույքի ներդրողները կարող են ֆիզիկապես ստուգել վարձակալության գույքը `համոզվելու համար, որ դա հարմար է նրանց համար եւ որոշում կայացնել կատարելու գնում: Առնչվող. Վարձակալության գույք գնելը մեր ուղեցույցի միջոցով հեշտ է Մյուս կողմից, բաժնետոմսերը ֆիզիկական ակտիվ չեն, որը դուք կարող եք տեսնել եւ կառավարել: Սա նշանակում է, որ բաժնետոմսերի ներդրումը վերացնում է լիակատար վերահսկողություն ունենալու առավելությունը: Քանի որ ձեր բաժնեմասը աննշան է ընկերության ընդհանուր արժեքի համեմատ, բաժնետիրական ներդրողները գործնականում ոչ մի ուժ չունեն այն բանի համար, ինչը ընկերությունը կարող է կամ չի կարող անել: Միակ ընտրությունը, որն ունես դրա ընդունակությունը, այն ընկերությունն է, որի մեջ ցանկանում ես ներդնել ձեր փողերը: Դրանից բացի, դուք հիմնականում հանձնում եք այն, ինչ այս ընկերությունը ունի ձեզ համար: Բացի այդ, ֆոնդային բորսան առաջարկում է ավելի քիչ տարբերակներ, քան անշարժ գույքի շուկան. Չես կարող ընտրել, թե որ ֆոնդում է ներդրվելու, քանի որ դրանք բոլորն էլ տեխնիկապես նույնն են: Այսպիսով, ներդրողի համար, որը նախընտրում է վերահսկել իր ներդրումները, վարձակալության գույք գնելն ավելի լավ տարբերակն է: 2. Վարձակալված գույք ընդդեմ բաժնետոմսերի ձեռքբերման. Կանխիկ հոսք / ROI Կանխիկը թագավոր է: Անկախ նրանից, թե դուք որոշեք ներդրումներ կատարել ֆոնդային շուկայում, կամ նախընտրում եք վարձակալել գույք գնելու մասին, ձեր ներդրումը պետք է ձեզ վճարում է կանխիկ գումար, որը դուք կարող եք կամ խնայել կամ վերաարտադրել: Ընդհանուր առմամբ, վարձակալության հատկությունները անշարժ գույքի ներդրողին տալիս են կանխիկ միջոցների երաշխավորված եւ կայուն աղբյուր `ամսական վարձավճարների տեսքով: Բացի այդ, անշարժ գույքի ներդրողը կարող է գտնել խորհուրդներ ՝ իր ներդրումային գույքից վարձավճարների եկամուտները խթանելու համար ՝ այդպիսով առաջացնելով կանխիկ դրամի դրական հոսք եւ ներդրումների ավելի լավ եկամտաբերություն (ROI): Հիմնականը, իհարկե, ճիշտ վարձավճարների ձեռքբերումն է: Կտտացրեք այստեղ ՝ լավագույն վարձակալության գույքի որոնումը սկսելու համար ՝ ամբողջ ԱՄՆ-ում ներդրումներ կատարելու համար: Այնուամենայնիվ, բաժնետոմսերի բաժնետոմսերը կարող են լավ եկամուտներ բերել, բայց դրանք բոլորը թղթի վրա են: Ֆոնդային ներդրողները չեն տեսնի որեւէ իրական գումար, քանի դեռ չեն վաճառում իրենց բաժնետոմսերը: Ոչ միայն դա, այլեւ բաժնետոմսերից անկայուն եկամուտը դժվարացնում է ձեր ֆինանսների կառավարումը: Մյուս կողմից, վարձավճարային գույք գնելու կայուն եկամուտը, մյուս կողմից, շատ ավելի հեշտացնում է ձեր ֆինանսները գործելը եւ ժամանակից շուտ պլանավորելը, քանի որ գույքի ներդրողները գիտեն, թե ինչ են անում եւ երբ են այն ստանում: 3. Վարձակալված գույք ընդդեմ բաժնետոմսերի ձեռքբերում. Ցանկապատ `գնաճի դեմ Անշարժ գույքի ոլորտում ներդրումներ կատարելը կարող է դառնալ հնարավոր սեյֆինգ սղաճի դեմ, քանի որ պատմականորեն կանխիկ դրամի հոսքը եւ վարձավճարների տոկոսադրույքները անընդմեջ պահել են գնաճը: Սա նշանակում է, որ վարձակալվող գույքի շուկայական գներն ինքնաբերաբար բարձրանում են, քանի որ աճում է նաեւ կյանքի գինը: Սա ձեռնտու է անշարժ գույքի ներդրողի համար երեք հիմնական պատճառով. Անշարժ գույքի ներդրողները կարող են բարձրացնել գնման չափը, քանի որ գնաճը մեծանում է: Անշարժ գույքի վարձակալության արժեքը կբարձրանա բավականաչափ `սղաճը ծածկելու համար: Հիփոթեքային վճարումները չեն ազդում գնաճի վրա, ուստի դրանք իսկապես նվազում են, քանի որ գնաճն աճում է: Հետեւաբար, վարձակալվող գույք գնելիս գնաճը կլինի ձեր կողմից: Բորսայական ներդրողների համար դա այդպես չէ: Չնայած ժամանակի ընթացքում գները բարձրանում են, ավանդական ներդրումները կապ չունեն սղաճի հետ, ինչպես ուղղակիորեն, ինչպես անշարժ գույքի ներդրումները: 4. Վարձակալված գույք ընդդեմ բաժնետոմսերի գնման. Ռիսկերը Ընդհանուր առմամբ, վարձակալվող գույք գնելը ավելի քիչ ռիսկեր ունի, քան բաժնետոմսերը, հատկապես այն դեպքում, երբ երկարաժամկետ ժամկետում անշարժ գույք եք ներդնում `ավելի երկար պահեք ներդրումային հատկություններ, այնքան ավելի քիչ կորուստներ կունենաք կորուստներից, քանի որ սեփական կապիտալը եւ տան գները ժամանակի ընթացքում կառուցվում եւ բարձրանում են: Բացի այդ, որքան ավելի շատ է գնել անշարժ գույքի ներդրողի գույքը, այնքան ավելի քիչ ռիսկեր են սպասում նրան, ի տարբերություն ֆոնդային բորսայի, որտեղ ռիսկերը սովորաբար մնում են նույնը: Առնչվող. Անշարժ գույքի ներդրումների 10 հիմնական ռիսկեր եւ ինչպես կրճատել դրանք Չնայած բաժնետոմսերը առավելագույն հեղուկ լինելու առավելություն ունեն, դրանք նույնպես շատ անկայուն են: Արդյունքում, բաժնետոմսերի միջին ներդրողները ոչ միայն չեն կարող կանխատեսել իրենց եկամուտները, այլեւ հակված են սխալ ժամանակ գնել եւ վաճառել: Չնայած տնտեսությունը ազդում է անշարժ գույքի շուկայում, այն շատ ավելի փոքր չափով է, քան ազդում է բաժնետոմսերի շուկայում: 5. Վարձակալված գույք ընդդեմ բաժնետոմսերի ձեռքբերում. Հարստություն կառուցելու լծակ Լծակները գործիք են, որը կարող են օգտագործել անշարժ գույքի ներդրողները `ներդրումային հատկությունների իրենց պորտֆելը կառուցելու համար: Երբ վարձակալվող գույք գնելու հիփոթեք եք ստանում, կունենաք այնպիսի լծակներ, որոնք կարող եք օգտագործել ներդրումներ կատարել ավելի շատ վարձակալվող գույքներում `ավելի քիչ գումարով: Վարկերի մեծ մասը պահանջում է գույքի գնման 20% -ը որպես կանխավճար, մինչդեռ բանկը ֆինանսավորում է մյուս 80% -ը: Եկեք ասենք, որ դուք 20% -ով ցածր եք ներդրել $ 100,000 ներդրումային գույք գնելու համար: Դուք միայն պետք է վճարեք այժմ $ 20,000, եւ դուք ունեք հաջորդ 15-20 (կամ նույնիսկ ավելին) տարիները `մնացած $ 80,000 գումարած տոկոսները վճարելու համար: Այս եղանակով վարձակալության անշարժ գույք գնելը ֆինանսավորելիս ՝ գույքային ներդրողները հնարավորություն են ունենում գնել մի քանի վարձակալվող գույք ՝ քիչ գումարով եւ բարձրացնել իրենց վարձավճարների եկամուտը (որը վճարում է նրանց բոլոր ծախսերը ՝ հիպոթեկային վարկեր, հարկեր, սպասարկում, կառավարում եւ այլն): Սա եւս մեկ օգուտ է այն ներդրումների անշարժ գույքից, որոնք չունեն ֆոնդային ներդրողներ: 6. Վարձակալված գույք ընդդեմ բաժնետոմսերի գնման. Ցածր եւ բարձր վաճառելու ունակություն Ֆոնդային շուկայում փողը կատարվում է ցածր գնելով եւ բարձր վաճառելով: Այնուամենայնիվ, բաժնետիրական ներդրողների մեծ մասի համար դա գրեթե անհնար է հետեւողականորեն անել, քանի որ նրանք չգիտեն ամեն ինչ այն ընկերության մասին, որտեղ նրանք ներդրումներ են կատարում, նրա ոլորտի, կառավարման, մրցակիցների եւ այլն: Ինչ վերաբերում է անշարժ գույքի ներդրմանը, ապա կան մի շարք ռազմավարություններ, որտեղ գույքային ներդրողները կարող են գնել գրեթե ցածր եւ գրեթե պարբերաբար բարձր վաճառքներ, ինչպիսիք են ամրագրման ռազմավարությունը: Ներդրումային այս ռազմավարությանը հետեւելիս գույքային ներդրողները հիմնականում գնում են վարձակալված գույք, որը շուկայում առկա է էժան գնով, քանի որ դրա համար անհրաժեշտ է վերանորոգում կամ բռնագանձում լինելը, վարձակալության հատկությունները վերականգնելը, այնուհետեւ դրանք վաճառել ավելի բարձր գնով, որը ծածկում է գնման գինը: , վերանորոգման ծախսերը եւ շահույթի մարժա: Անշարժ գույքի ներդրողի համար հնարավոր է կրկնել այս գործընթացը իր անշարժ գույքի ներդրման կարիերայի ընթացքում, քանի որ միշտ կլինեն վաճառքի էժան ներդրումային հատկություններ: Ներդրումներ կատարելու համար կտտացրեք այստեղ էժան ներդրումային հատկություններ: 7. Վարձակալված գույք ընդդեմ բաժնետոմսերի ձեռքբերում. Հարկային արտոնություններ Վերջին կողմը, որը պետք է հաշվի առնել `անշարժ գույքի կամ ֆոնդային բորսայում ներդրումներ կատարելու որոշում կայացնելիս հարկերը: Վարձակալված գույք գնելը ձեզանից կպահանջի վճարել գույքի հարկեր: Այնուամենայնիվ, կան որոշակի հարկային արտոնություններ, որոնք տրամադրվում են միայն գույքային ներդրողներին: Օրինակ ՝ ձեր դրամական միջոցների հոսքը հարկերից զերծ է, եւ ձեր գույքի հարկերը, հիփոթեքային տոկոսները, գործառնության ծախսերը եւ ապահովագրությունը բոլորը նվազեցնում են հարկերը: Թե որքանով կարող է նվազեցնել անշարժ գույքի ներդրողը կախված է վարձավճարի եկամուտից: Առնչվող. Ինչ պետք է իմանաք անշարժ գույքի հարկերի մասին `որպես ներդրող Ինչ վերաբերում է բաժնետիրական ներդրողներին, ապա դրանց հարկային հետեւանքները ներառում են կապիտալ շահույթների հարկ վճարելը բաժնետոմսերի վաճառքից ստացված ցանկացած շահույթի վրա: Ոչ միայն դա, այլ նույնիսկ առանց վաճառքի, ներդրողները պարտավոր են վճարել իրենց ստացած շահաբաժինների ցանկացած հարկ: Վարձակալված գույք ընդդեմ բաժնետոմսերի ձեռքբերում - եզրակացություն Դուք անպայման կարող եք տեսնել այն անշարժ գույքի ներդրումների առավելությունները, որոնք դուք չեք վայելում ֆոնդային շուկայում ներդրումներ կատարելիս: Սա է պատճառը, որ մենք, Mashvisor- ում, ներդրողներին խորհուրդ ենք տալիս վարձակալական գույք գնել, որպեսզի բաժնետոմսեր ներդնելու փոխարեն ներդրումներ կատարեն: Mashvisor- ի ներդրումային գույքի հաշվիչը անշարժ գույքի ներդրման լավագույն գործիքն է ՝ ամբողջ ԱՄՆ-ում ներդրումային հատկությունները գտնելու եւ վերլուծելու համար: Համոզվեք, որ գրանցվեք այս գործիքը ձեր տրամադրության տակ ունենալու համար եւ այցելեք Mashvisor- ի բլոգի բաժին `ավելի շատ անշարժ գույքի ներդրման ուղեցույցների եւ խորհուրդների համար: Սկզբնապես հրապարակվել է www.mashvisor.com կայքում ՝ 2018 թվականի փետրվարի 28-ին: psp vs ds psp vs ds psp vs ds?Ի՞նչ էր EPIC «HBK vs Undertaker» Wrestle Mania 25 կամ «Sting vs Hulk Hogan» BFG 2011:F 17 vs F5E vs F20 vs Ching Kuo, ինչպե՞ս են նրանք չափում միմյանց օդային մարտերում: ցամաքային հարձակման դերում:փակամտությունՈրտեղ, ինչ n ինչպես: Հարցեր պոկեմոնի խաղո՞վ:bayern munich vs manchester միավորվելNBA. Ա թիմն ընդդեմ D թիմի՞:Ի՞նչ մրցակցություն եք կարծում, մայիսին ծնված urուլը: մայիսին ծնված Երկվորյակները նման են? Հրել vs քաշեք շուկայավարումը... Կամ երկուսն էլ.?Տրանսպորտի խափանում. Նորարարությունն ընդդեմ կարգավորմանAPI ներսից `ձեռնարկության սահմաններից դուրսTrump vs Kanye. Շատ լուրջ, շատ ճշգրիտ հայացք դեպի 2020-ի ընտրություններըTime vs Money vs Money vs TimeՏեխնոլոգիական լավատեսությունն ընդդեմ հոռետեսությանExcel ընդդեմ Google Sheets օգտագործման ՝ բնույթ եւ թվերSpiderMan Vs Deadpool. Խաղալիքների ուսուցում Mac- ում `200 պատկերով մի քանի րոպեի ընթացքում


text: Վերջին 6 օրերին ՃՈ պահպանվող հատուկ տարածքներ են տեղափոխվել 233 մեքենա - Պանորամա | Հայաստանի նորություններ Հասարակություն 20:00 07/01/2019 Հայաստան Հունվարի 6-ին ճանապարհային ոստիկանության հատուկ պահպանվող տարածքներ են տեղափոխվել 24 տրանսպորտային միջոց, որոնցից 18-ի վարորդները ոչ սթափ վիճակում վարելու համար: Այս մասին հայտնում են ոստիկանության լրատվական ծառայությունից։ Իսկ հունվարի 1-ի ժամը 00.01-ից մինչեւ հունվարի 6-ը ներառյալ, ճանապարհային ոստիկանները հատուկ պահպանվող տարածքներ են տեղափոխել 233 տրանսպորտային միջոց, որոնցից 206-ը ոչ սթափ վիճակում վարելու համար:


text: ԹԻՀԿ-ն ներկայացրել է իր մտահոգությունները Ամուլսարի հանքավայրի շահագործման վերաբերյալ ԹԻՀԿ-ն ներկայացրել է իր մտահոգությունները Ամուլսարի հանքավայրի շահագործման վերաբերյալ #Ամուլսար #Քննչական_կոմիտե #փորձաքննություն #եզրակացություն #Թրանսփարենի_ինթերնեյշնլ 15:59 - 21/օգոստոսի/2019 Նոր զարգացումներ Ամուլսարի ծրագրի շուրջ |hetq.am| 2018թ. հուլիսի 20-ին ՀՀ քննչական կոմիտեի հատկապես կարեւոր գործերի քննության գլխավոր վարչությունում ՀՀ քրեական օրենսգրքի 282-րդ հոդվածի 1-ին մասով հարուցվել է քրեական գործ՝ «Լիդիան Արմենիա» ՓԲ ընկերության կողմից Ամուլսարի ոսկեբեր քվարցիտների հանքավայրի շահագործման հետ կապված՝ շրջակա միջավայրի աղտոտման մասին տեղեկությունները ՀՀ բնապահպանության նախարարության պաշտոնատար անձանց կողմից դիտավորությամբ թաքցնելու դեպքի առթիվ։ Ամուլսարի հանքավայրի շահագործման հետեւանքով շրջակա միջավայրի վրա վնասակար ազդեցության ռիսկերը, դրանց կանխարգելմանն ուղղված միջոցառումների հիմնավորվածությունը, ինչպես նաեւ ներկայացված՝ շրջակա միջավայրի վրա ազդեցության գնահատման հաշվետվությունում արձանագրված հետազոտությունների հիմնավորվածությունը անկախ փորձագիտական գնահատմամբ պարզելու համար քրեական գործով նշանակվել է էկոլոգիական, երկրաբանական, հիդրոլոգիական, երկրաֆիզիկական, քիմիական, շինարարատեխնիկական համալիր փորձաքննություն, որի կատարումը հանձնարարվել է միջազգային մրցույթի արդյունքներով ընտրված ELARD ընկերությանը։ Վերջինս իր ուսումնասիրություններում ներգրավել է TRC ընկերությանը: Սույն թվականի օգոստոսի 15-ին ՀՀ կառավարության նիստին Ձեր կողմից վերոնշյալ քրեական գործով տեղեկացվել է, որ ստացված համալիր փորձագիտական եզրակացության տվյալների հիմքով քրեական գործի վարույթի հեռանկարը կարճման որոշումն է, քանի որ հանքավայրի շահագործումը՝ եզրակացության մեջ նշված պայմանների կատարման դեպքում շրջակա միջավայրի, մասնավորապես՝ հանքավայրի ազդեցության գոտու ջրային ռեսուրսների վրա բացասական հետեւանքներ չի թողնի[1]։ Նմանատիպ տեսակետով լրատվամիջոցների հետ հանդիպմանը հանդես է եկել նաեւ ՀՀ քննչական կոմիտեի ներկայացուցիչ, վերոնշյալ քրեական գործով քննչական խմբի ղեկավար Յուրա Իվանյանը։ ՀՀ սահմանադրության 12-րդ հոդվածը որպես պետության պոզիտիվ պարտավորություն ամրագրել է շրջակա միջավայրի պահպանությունը, բարելավումը եւ վերականգնումը, բնական պաշարների ողջամիտ օգտագործումը խթանելը՝ ղեկավարվելով կայուն զարգացման սկզբունքով եւ հաշվի առնելով պատասխանատվությունն ապագա սերունդների նկատմամբ։ Իսկ որպես յուրաքանչյուր անձի պարտավորություն՝ հոդվածը նախատեսում է շրջակա միջավայրի պահպանության մասին հոգ տանելը։ Անկախության հռչակումից ի վեր ՀՀ-ում իրականացված տնտեսական զարգացմանը միտված բոլոր ծրագրերում եւ նախագծերում սահմանադրաիրավական այս կարգավորումները դիտարկվել են բացառապես դեկլարատիվ բովանդակությամբ եւ չեն իրացվել։ Այդպիսով կա՛մ ամբողջությամբ, կա՛մ մասամբ անտեսվել են մարդու՝ առողջ կենսագործունեության միջավայրում ապրելու իրավունքը, ինչի արդյունքում այսօր Հայաստանն ունի էկոլոգիական եւ դրա հետ փոխկապակցված մարդու առողջության հետ կապված բավականին լուրջ խնդիրներ։ Այս համատեքստում Ամուլսարի շահագործման դեպքում բնապահպանական խնդիրները, որոնք հիմնավորապես մատնանշված են ELARD-TRC փորձագիտական եզրակացության մեջ, ինչպես նաեւ տարբեր տեղական ու միջազգային մասնագետների պնդումներում, կարող են առանց չափազանցության քայքայել նաեւ գործող տնտեսությունը, մասնավորապես՝ առողջարանային եւ հանգստավայրային զբոսաշրջային բիզնեսը։


text: «Կարելի է ՀՀ Ազգային ժողովում Սփյուռքի համայնքների ներկայացուցիչներ ընդգրկել». Վահագն Կարագաշյան | Hayern Aysor 15/05/2018 Սփյուռք, Գլխավոր No comments «Կարելի է ՀՀ Ազգային ժողովում Սփյուռքի համայնքների ներկայացուցիչներ ընդգրկել». Վահագն Կարագաշյան Անդրադառնալով ՀՀ սփյուռքի նախարար Մխիթար Հայրապետյանի երկպալատ խորհրդարան ստեղծելու առաջարկին՝ Կանադայի «Հորիզոն» շաբաթաթերթի գլխավոր խմբագիր Վահագն Կարագաշյանը «Հայերն այսօր»-ի հետ զրույցում ասաց, որ առաջարկին համահունչ` կարելի է նաեւ մեկ այլ տարբերակ նկատի ունենալ՝ Սփյուռքի համայնքների ներկայացուցիչներին ընդգրկել ՀՀ Ազգային ժողովում: «Ֆրանսիան, Իտալիան, Պորտուգալիան, Թունիսը, Խորվաթիան, Էկվադորը, Ալժիրը եւ այլ երկրներ, որդեգրել են այս տարբերակը՝ յուրաքանչյուրն ընտրական իր հատուկ օրենքներով: Օրինակ՝ 2011 թուականին, մեկ միլիոն հաշվող Թունիսի Սփյուռքն ունի 18 պատգամավոր՝ 217 պատգամավոր ունեցող Ազգային Ժողովում: Տարբեր ժամանակներում Ֆրանսիայի Սփյուռքը ունեցել է 12 պատգամավոր՝ 331-ի համեմատ, Իտալիայինը՝ 12 պատգամավոր՝ 630-ի համեմատ, Ալժիրինը` 8 պատգամավոր՝ 389-ի համեմատ, Խորվաթիայինը` 6 պատգամավոր ՝152-ի համեմատ, Էկվադորինը` 6 պատգամավոր՝ 130-ի համեմատ»,- նշեց Վահագն Կարագաշյանը՝ հավելելով, որ նման ընտրական օրենքը Հայաստանում կարող է առաջացնել բազմաբնույթ ընտրական հարցեր ու խնդիրներ՝ սկսած երկքաղաքացիությունից մինչեւ սփյուռքյան համայնքների ընտրական ձեւաչափին առնչվող հարցեր: «Առաջին հերթին պետք է հստակեցվի Սփյուռքի յուրաքանչյուր համայնքում ՀՀ քաղաքացիություն ունեցող հայերի թվաքանակը: Այնուհետեւ անհրաժեշտ է ճշտել, թե յուրաքանչյուր երկիր կամ մայրացամաք քանի՞ պատգամավոր իրավունք ունի ընտրելու: Իտալիայի պարագայում ընդունված է Սփյուռքի իտալացի պատգամավորներին բաշխել ըստ չորս աշխարհագրական տարածքների՝ Եվրոպա, Հարավային Ամերիկա, Հյուսիսային եւ Կենտրոնական Ամերիկա, Աֆրիկա, Ասիա եւ Օվկիանիա: Հետեւելով Իտալիայի փորձին՝ Հայաստանի դեպքում կարելի է աշխարհագրական տարածքները բաշխել հետեւյալ կերպ՝ Ռուսաստան եւ նախկին Խորհրդային երկրներ, Ամերիկյան մայրացամաք, Մերձավոր Արեւելք, Եվրոպա: Անշուշտ, վերոնշյալ առաջարկները ենթակա են խորաթափանց քննարկման եւ վերլուծության»,-զրույցն ամփոփեց Վահագն Կարագաշյանը:


text: Միքայել Նազարյանին, Գարուշ Պետրոսյանին եւ մի շարք այլ անձանց մեղադրանք է առաջադրվել. ՀՔԾ. Հայաստան. 2020 թվական. Քրեական գործ No2 13:34 - 4/Նոյեմբերի/2019 Օգտատեր Սերգեյ Յարմալոյանն իր ֆեյսբուքյան էջում գրել է. Քննչական կոմիտե. Միքայել Նազարյանին, Գարուշ Պետրոսյանին եւ մի շարք այլ անձանց մեղադրանք է առաջադրվել ՀՀ հատուկ քննչական ծառայությունում քննվող քրեական գործի շրջանակներում՝ 19.07.2020-ին Միքայել Նազարյանին, Գարուշ Պետրոսյանին եւ մի շարք այլ անձանց մեղադրանք է առաջադրվել՝ Վարչապետ ընտրելը պարտադրելու եւ կառավարության լիազորություններին տիրանալու փաստի առիթով: Ձեռնարկված միջոցառումների արդյունքում պարզվել է, որ մի խումբ անձինք, այդ թվում` Միքայել Նազարյանը, Գարուշ Պետրոսյանը, նկատի ունենալով 2018 թվականի մայիսի 1-ին վարչապետ ընտրելու վերաբերյալ ԱԺ քվեարկության արդյունքները եւ պատգամավորների մեծամասնության ազատ կամարտահայտությունը, նպատակ ունենալով կաշկանդել վերջիններիս մանդատը` հարկադրելով քվեարկել Նիկոլ Փաշինյանի օգտին, հոգեբանական եւ բռնության այլ միջոցների գործադրմամբ պարտադրել են Ազգային ժողովին 2018թ.-ի մայիսի 8-ին վարչապետ ընտրել Նիկոլ Փաշինյանին: Արդյունքում նաեւ յուրացվել է գործադիր իշխանությունը Նյութերի քննության արդյունքում պարզվել է, որ նշված անձանց գործողությունները զուգորդվել են սպառնալիքներով, քաղաքական հայացքներով պայմանավորված իրավունքների խախտմամբ, այդ թվում` մասնավոր կյանքի վերաբերյալ տեղեկություններ ապօրինի հավաքելով եւ տարածելով: Գործի հանգամանքները պարզելու եւ ներգրավված բոլոր անձանց ինքնությունը պարզելու համար կատարվում է նախաքննություն` ՀՀ քրեական օրենսգրքի 300-րդ, 301.1-րդ, 137-րդ, 143-րդ եւ 144-րդ հոդվածներով հարուցված քրեական գործի շրջանակում:


text: Դադարեցվել է զրահաբաճկոնների եւ սաղավարտների արտադրման ադրբեջանական նախագիծը | Razm.info ← Դաղստանում կրկին ոստիկան է սպանվել ՌԴ ՀՌՇ-ն կզինվի «Բարնաուլ-Տ» նոր համակարգերով → Դադարեցվել է զրահաբաճկոնների եւ սաղավարտների արտադրման ադրբեջանական նախագիծը Ինչպես հայտնում են ադրբեջանական լրատվակայքերը, նախագիծը պիտի իրականացվեր Ադրբեջանի ռազմաարդյունաբերության նախարարության «Ռադիոգուրաշդիրմա» արտադրամասի եւ Հորդանանի «NP Aerospace Jordan» ընկերության միջեւ ավելի վաղ կնքված պայմանագրի համաձայն: Պայմանագիրը կնքվել է 2010 թվականին Ամման քաղաքում. հորդանանյան ընկերությունը Ադրբեջանին զրահաբաճկոնների եւ սաղավարտների արտադրության արտոնագիր է տվել: Ըստ պայմանագրի «NP Aerospace» ընկերությունն Ադրբեջանին 15 հազար սաղավարտների եւ զրահազգեստների 12 հազար կերամիկական սալիկների արտադրման համար կոմպոզիտային նյութեր պիտի տրամադրեր: Ադրբեջանական կողմի պնդմամբ՝ հորդանանյան կողմը ադրբեջանցի մասնագետների համար նաեւ հատուկ կուրսեր է կազմակերպել: Նախագծի տապալման պատճառը, ինչպես հաղորդվում է, այն է, որ «NP Aerospace Jordan» ընկերության հիմնադիրներից անգլիական «NP Aerospace» ընկերությունը դեմ է նշված գործարքին: Անգլիական ընկերության նման որոշման պատճառներն առայժմ չեն նշվում: Նշենք, որ անգլիական «NP Aerospace» ընկերությունը զրահի (զրահաբաճկոններ, ավտոմեքենաների եւ մարտական մեքենաների զրահ), ռումբերի վնասազերծման մասնագետների համար պաշտպանական հագուստների արտադրման առաջատար կազմակերպությունն է աշխարհում:


text: Վրաստանի վարչապետի՝ որակական փոփոխությունների մասին ակնարկը Վրաստանի վարչապետի՝ որակական փոփոխությունների մասին ակնարկը Հուշում է, թերեւս, որ իրենք եւս դեմ չեն ռազմավարական հարաբերություններին Նիկոլ Փաշինյանի գլխավորած պատվիրակության՝ Վրաստան կատարած պաշտոնական այցի գրանցած արդյունքների ու ձեռքբերումների առնչությամբ «Հայաստանի Հանրապետություն» օրաթերթը զրուցել է վրացագետ Ջոնի Մելիքյանի հետ։ –Պարոն Մելիքյան, ինչպե՞ս կգնահատեք վարչապետ Փաշինյանի՝ Վրաստան կատարած այցը եւ դրա արդյունքները։ –Այցը դրական է, եւս մեկ անգամ ցույց տվեց, որ հայ-վրացական հարաբերությունները ջերմանում են, դինամիկան պահպանվում է, բարիդրացիական հարաբերություններն էլ ավելի խորացնելու, ակտիվացնելու միտում կա։ Ընդ որում, առաջին հերթին հենց հայկական կողմն է դրա մասին որոշ «մեսիջներ» հնչեցնում։ Այս այցի ժամանակ արդեն ավելի վստահ, ավելի կոնկրետ սահմանում եղավ մեր վարչապետի կողմից, որ հարաբերությունները ռազմավարական լինեն։ Վրաստանի վարչապետը մի փոքր ավելի մեղմ ասաց, որ հարաբերությունները փոփոխվում են դրական իմաստով, ուստի, այս ամենը, իմ կարծիքով, դրական է, եւ փորձ է արվում երկու կողմից հարաբերությունների շրջանակը ընդլայնել։ Այսօր արդեն օգտագործում են ժողովրդավարացման եզրույթը, որ երկու երկրին ավելի է մոտեցնում ժողովրդավարական տենդենցը, որն առկա է երկուստեք։ Երկրորդ շեշտադրումն այն է, որ տարածաշրջանային անվտանգության հասնելու համար բոլոր երկրները պետք է ակտիվ համագործակցեն։ Այստեղ էլ, իմ կարծիքով, կարելի էր Թուրքիայի պահը շեշտել, որ եթե Վրաստանի ռազմավարական դաշնակիցը Ռուսաստանի հետ խնդիր ունենալով փորձի տարածաշրջանում խնդիր ստեղծել Ռուսաստանի համար, Արցախում՝ ավելի կոնկրետ, ապա այս ամենը տարածաշրջանային անվտանգության վրա կարող է ազդել, ինչը կվնասի նաեւ Վրաստանին։ Վրաստանի ազգային շահերի համար կարեւոր է, որ կայունություն լինի մեր տարածաշրջանում, որ իրենք կարողանան ներդրումներ, տնտեսական աճ ապահովել եւ, զարգացնելով տնտեսությունը, ի վերջո, իշխանություն պահել։ –Վարչապետի հայտարարության ենթատեքստում, այնուամենայնիվ, հասկանալի էր այդ մեսիջը։ –Այո, բայց ոչ թե այն էր, որ Թուրքիան ձեզ համար վտանգ է ներկայացնում, այլ որ կարող է լինել վտանգավոր իրավիճակ Թուրքիայի պատճառով, որն անուղղակիորեն ձեզ վրա ազդելու է, քանի որ տարածաշրջանային անվտանգությունը կախված է մեր երեք պետությունից, եւ երեքից երկուսն իրար հետ խնդիր ունեն։ Եվ Վրաստանը պետք է աշխատի թե՛ նրանց, թե՛ մեզ հետ։ Հարցն այն է, որ երեքից երկուսի միջոցով դու չես կարող ապահովել անվտանգություն։ Միգուցե մենք ու Ադրբեջանը միմյանց հակակշռելով ինչ—որ կայունություն ապահովում ենք, բայց եթե Վրաստանն ապակառուցողական է լինում, ինչպես 2008 թ. այլ կերպ ստացվեց, դա ցույց է տալիս, որ երեք պետությունն էլ պետք է կողմ լինեն տարածաշրջանի անվտանգ, կայուն զարգացմանը։ Հիմքը մի կողմից այդ անվտանգային համընդհանուր միջավայրի ստեղծումն էր, մյուս կողմից այն, որ մենք ունենք դարավոր բարեկամություն, այդ հենասյուների վրա հիմնված շահեր, տնտեսական համագործակցություն եւ այլն, ուստի, ինչու ոչ, եկեք խորացնենք հարաբերությունները դեպի ռազմավարական նպատակներ։ –Նմանատիպ դիտարկում հնչեց նաեւ ինտեգրացիոն մոդելների առնչությամբ։ –Կապ չունի, թե մենք ինչպես ենք տեսնում մեր ինտեգրման մոդելները։ Անվտանգային հարցերը լուծելու անվտանգային մոդելները թեեւ տարբեր են, բայց բոլորիս միացնում է այն, որ ուզում ենք տարածաշրջանն անվտանգ լինի, ինչը նշանակում է, որ բոլորիս ազգային շահերը պետք է պաշտպանված լինեն։ Եվ դա իր հերթին նշանակում է, որ պետք է համընդհանուր քայլեր ձեռնարկվեն։ Պարզ է, որ յուրաքանչյուրս մի ուղով ենք շարժվում, բայց զուգահեռ պետք է համատեղ համագործակցություն տեղի ունենա, ինչը կայունացնում է մեր տարածաշրջանը։ Մինչեւ այդ էլ Նիկոլ Փաշինյանը մի թեզ էր առաջ քաշում, որ ուժեղ Հայաստանը ուժեղացնում է Վրաստանին, ուժեղ Վրաստանը ուժեղացնում է Հայաստանին, եւ այս անգամ հնչեց այլ ձեւով՝ ասվեց, որ նրանք մեզնից հարված չեն ստանալու, եւ մենք էլ պիտի հարված չստանանք իրենցից։ Վարչապետը կարծես թե ցույց է տալիս, որ եկեք վստահենք միմյանց, վստահության մակարդակը, հարաբերությունները հասցնենք այն մակարդակի, որ ապագայում մեկս մյուսի հաշվին անվտանգային հարցեր չլուծենք։ –Իսկ Վրաստանը պատրա՞ստ է այդ ձեւաչափով հարաբերություններ կառուցելուն։ —Հաշվի առնելով այն, թե այսօր ինչ ունենք, կարծում եմ՝ այո։ Ի վերջո, ժողովրդավարական տենդենցները որ կան, իրոք, նման ենք, էլիտան ընկալում է այդպես, միգուցե, նախկինում այլ կերպ էր, բայց այսօր ավելի մոտիկ ենք, սակայն ռազմավարական համագործակցության առումով իրենք դեռ զգուշանում են։ Ի վերջո, մեր կողմից էլ ասվեց, որ հասկանում ենք՝ կարճ ժամանակի հարց չէ, երկար պրոցես է, բայց պետք է հասկանանք, թե ինչ ենք ուզում։ Հայաստանն այս պարագայում սկսել է՝ այս հարաբերություններում ուզում ենք այս տիպի մակարդակ։ Եվ արդեն վրացական կողմը պետք է ռեֆլեկցիա անի, հասկանա՝ պե՞տք է իրեն, թե՞ ոչ, եւ արդեն քայլ առ քայլ մեզ հետ ինչ—որ գործընթաց սկսի։ Վրաստանի վարչապետի՝ որակական փոփոխությունների մասին այս ակնարկը միգուցե կարող է հուշել, որ իրենք եւս դեմ չեն, բայց փորձում են հասկանալ՝ ինչպես արվի, որ այլ գործընկերների հաշվին չլինի կամ այլ կերպ չընկալեն այս ամենը։ Այստեղ գալիս է եւս մի թեզ։ Այն է, որ մեր միջպետական հարաբերությունները պետք է զերծ մնան երրորդ երկրների կողմերի ազդեցությունից։ –Իսկ դա հնարավո՞ր է անել՝ հաշվի առնելով, որ մեր ռազմավարական գործընկեր Ռուսաստանը խնդիրներ ունի Վրաստանի հետ, իսկ Վրաստանի գործընկեր երկրներ Թուրքիան ու Ադրբեջանը չլուծված խնդիրենր ունեն Հայաստանի հետ։ –Մեր մասով ավելի հեշտ է, քանի որ նույն Ռուսաստանի հետ հաղորդակցվում ենք Վրաստանի միջոցով։ Այդտեղ գուցե որոշ բաներ իրենց դուր չգա, բայց իրենք այդ մասին չեն խոսի։ Իսկ Վրաստանի դեպքում, միգուցե՝ Սաակաշվիլու ժամանակ կտրուկ որոշ հայտարարություններ լինեին, որոնք կանխեին հետագա զարգացումները, բայց այս իշխանությունները փորձում են բալանսավորել արտաքին քաղաքականությունը, դրա համար փնտրտուքների մեջ են, թե ինչպես այդ մոդելը կառուցվի։ Գուցե, այն չկոչվի ռազմավարական, համագործակցությունը տեղի ունենա, հասնենք ինչ—որ մակարդակի, մեր պաշտոնական փաստաթղթերում լինի ռազմավարական դոկտրինը, հետո նոր կարողանանք ֆիքսել։ Համենայնդեպս, դա փոխադարձ պետք է լինի։


text: «Հայաստան» դաշինքի ներկայացուցչին ծեծել է բանգլադեշցի Կարենը՝ ոստիկանների հետ միասին | 24news Շաբ, 24 Հուլիս, 2021 - 06:20 «Հայաստան» դաշինքի ներկայացուցչին ծեծել է բանգլադեշցի Կարենը՝ ոստիկանների հետ միասին Հնգ, 06/17/2021 - 19:15 «Դեպքը տեղի է ունեցել Եղեգնաձոր քաղաքի կենտրոնում՝ նախկին Գլաձոր հյուրանոցի մայթեզրին, որտեղ Նիկոլ Փաշինյանը պատրաստվում էր հանրահավաք անել։ Նիկոլ Փաշինյանը դեռ չէր ժամանել հանարահավաքի վայր, «Հայաստան» դաշինքի շտաբը գտնվում է Գլաձոր հյուրանոցի նախասրահում, մենք առաջացանք այնտեղ հետաքրքրության համար, տեսնելու՝ շա՞տ մարդ է եկել, թե՞ չէ։ Այդ պահին կարմիր բերատավորները կանգնած էին այնտեղ, իրենց հետ սովորական խոսակցություն էին տանում քաղաքացիները, մենք էլ ասացինք՝ դեմոկրատական, ժողովրդավարական երկրում ենք ապրում, մարդկանց տեղաշարժը սահմանափակելու իմաստը ո՞րն է, բոլոր թեկնածուներն էլ գալիս են, ինչո՞ւ մյուս թեկնածուների հետ չեք գալիս, գալիս եք միայն հանրապետության վարչապետի հետ միասին։ Ես 2 բառ եմ փոխանակել, քաշվել եմ մի կողմի վրա, խոսում էի, մեկ էլ աչքով արեցին, թե ձերբակալությունները սկսեք՝ տարեք սրանց։ Մի 2-3 հոգու սկսեցին վերցնել, ես փորձեցի նկարահանում անել հեռախոսով, մեկ էլ ասացին, որ ինձ էլ վերցնեն։ 4-5 հոգով թեւերս ոլորեցին, շատ լկտի պահվածքով մտցրին մեքենա, այդ ամբողջը իմ հեռախոսը ձայնագրել է՝ դրանց լկտի պահվածքը։ Իրենց հարցնում եմ՝ ինչո՞ւ եք ինձ տանում առանց որեւէ հիմքի, ես ոչ մի բան չեմ արել, 58 տարեկան մարդ եմ, փողոցում կանգնելու համար..., ես կարծում եմ, որ դա ուղղորդված է եղել իշխանությունների, տեղի ոստիկանական ուժերի կողմից։ Մենք Նիկոլ Փաշինյանի հանարահավաքը խանգարելու ոչ մի նպատակ չենք ունեցել, ոչ էլ նման միտք է մեզ մոտ հղացել»,- ասաց Վարդանյանը, ապա շարունակեց՝ պատմելով, թե ինչպես է ոմն Բանգլադեշցի Կարեն՝ իր շքախմբով ոստիկանական բաժնի մուտքի մոտ ծեծել բերման ենթարկվածին. «Դա շաարունակվել է ոստիկանական բաժանմունքում, այդ լկտիությունը։ Այնտեղ արդեն բաժնի պետի տեղակալը՝ Արարատ Գրիգորյանի գլխավորությամբ, իրեն շատ վատ պահեց Եղեգնաձորի բաժնի պետի տեղակալ Արսեն Խաչատրյանը կրծքավանդակիս է հարվածել, ապա հանձնարարել է, որ ինձ ձեռնաշղթաներ հագցնեն։ Այդքան ծեծուջարդ անելուց հետո ինձ ձեռնաշղթաներ հագցրին։ Ես ասել եմ, որ ինձ լավ չեմ զգում, վիրահատված հաշմանդամ մարդ եմ, շտապօգնության կարիք ունեմ։ Ուշացումով ժամանել է շտապօգնության մեքենա, բժիշկը ստուգել է, ճնշումս բարձր է եղել, ցավազրկող է ինձ ներարկել, դեղ է տվել եւ ասել, որ ես նյարդաբանի կարիք ունեմ, ստացիոնար բուժման կարիք ունեմ։ Բաժնի պետի հանձնարարությամբ չթույլատրեցին, որ գնամ ստուգման։ Քթիցս արյուն էր գալիս, այդպես ամբողջ գիշեր շարունակվել է։ Մյուս տեղակալը՝ Թովմասյան Գագիկը, օպերատիվ գծով տեղակալն է, դրանից հետո սկսեցին խնդրել, որ ես չբողոքեմ, ասում է՝ հո մե՞նք չենք ծեծել, ասում է՝ քաղաքացիական հագուստով անձինք էին ծեծում Ձեզ։ Ասում եմ՝ բա քաղաքացիական հագուստով անձինք բերման ենթարկվածին բաժնի մուտքի մոտ ծեծում են, դուք այդպես հանգիստ նստած սպասում եք ու չեք էլ ուզում իմանալ, թե այդ քաղաքացիական անձինք ովքե՞ր են։ Սրանք բոլորը բութ գործիքներ են իշխանության ձեռքին»,- պատմեց Վարդանյանը։


text: 02.08.2016 10:29 Ձերբակալվածներին պահելու վայրեր Հուլիսի 31-ին ՀՀ ոստիկանության համակարգի ձերբակալվածներին պահելու վայրերում վերահսկողություն իրականացնող հասարակական դիտորդների խմբի պաշտոնական կայքէջում՝ www.policemonitoring.org, զետեղվել է հրապարակում, ըստ որի` 31.07.2016 թ. դիտորդների խումբը, երբ ցանկացել է մոնիթորինգ իրականացնել ոստիկանության Երեւան քաղաքի վարչության ՁՊՎ-ում, հանդիպել է խոչընդոտի` հարակից տարածքը ոստիկանության ստորաբաժանումների կողմից փակված լինելու հետեւանքով:


text: դուբայի տոմս ԱՄԷ (Դուբայ, Շարժա) Արաբական Միացյալ Էմիրություններ. ԱՄԷ Հնագույն մշակույթով եւ պատմությունով երիտասարդ պետություն:Պետության առանձնահատկությունները հանգիստը Արաբական Միացյալ Էմիրություններում դարձնում են անվտանգ եւ ապահով: Այս երկրում կենսամակարդակը բարձր է եւ ունի կայուն քաղաքական ու տնտեսական իրավիճակ: Հրաշալի կլիմա, մաքուր եւ տաք ծով, գեր ժամանակակից հյուրանոցներ, որոնք մատուցում են գերազանց ծառայություններ, եւ այս ամենը պարգեվում են գերազանց հանգիստ Արաբական Միացյալ Էմիրություններում: ԱՄԷ-ն յոթ անկախ էմիրությունների դաշնություն է, որոնք սփռված են Արաբական թերակղզու արեւելյան եւ հյուսիս-արեւելյան ափերին եւ բազմաթիվ կղզիներին:Հյուսիսից սահմանակցում է Քաթարի, հարավից եւ արեւմուտքից Սաուդյան Արաբիայի , իսկ արեւելքից ` Օմանի հետ: Հյուսիսից ողողվում է Պարսկական, իսկ արեւելքից`Օման ծոցերով: Ռելեֆը շատ տարբեր է`լեռնային շրջաններից մինչեւ անապատային տարածքներ: Երկրի ամենաբարձր կետը Խաֆիտ լեռն է (1160մ): Պետության ընդհանուր մակերեսը կազմում է 83600քկմ: Մայրաքաղաքը Աբու Դաբի: Չոր տրոպիկական:Միջին ջերմաստիճանը ձմռանը կազմում է +16-20 C, իսկ ամռանը +35-40 C: Գիշերը անապատային շրջաններում ջերմաստիճանը կարող է նվազել մինչեւ +5-8 C : Տարեկան տեղումները կազմում են 10-20մմ,լեռներում մինչեւ 200մմ, երբեմն անձրեւներ չեն տեղում մի քանի ամիս շարունակ: Դրա հետ մեկտեղ օդի խոնավությունը շատ բարձր է եւ հաճախ կտրուկ փոփոխվում է: Արաբական Միացյալ Էմիրություններ ճամփորդելու լավագույն ժամանակն է հոկտեմբերից-մայիս: Մոտ 4 մլն մարդ:Ամենամեծ համայնքը հնդկականն է, որը կազմում է մոտ 1,5 մլն մարդ, մեծ համայնք կա նաեւ Պակիստանից, Աֆղանստանից, Ֆիլիպիններից եւ այլ երկրներից: Դիրխամ, որը հավասար է 3.66 դոլլարի: Արաբական Միացյալ Էմիրություններ այցելելու համար ՀՀ քաղաքացիներին անհրաժեշտ է վիզա: Վիզայի բնօրինակը տրվում է սահմանի վրա: Վիզայի ձեւակերպումը կատարվում է նախօրոք`տուրիստական ընկերությունների միջոցով: Անհրաժեշտ պաստաթղթերն են` անձը հաստատող պաստաթուղթ, 1 գունավոր լուսանկար (3*4): Արգելվում է էրոտիկ բնույթի տպագրական եւ վիդեո արտադրանք, ինչպես նաեւ մուսուլմանական հավատքին վիրավորանք հասցնող թեմաներով նյութեր:Խիստ հսկողության տակ է առնվում սպիրտային խմիչքների, ծխախոտների եւ օծանելիքների մուտքը: Թմրանյութերի եւ զենքի մուտքը նույնպես արգելվում է: Սպիրտային խմիչքները օրինական մատուցվում են ռեստորաններում , օդանավակայանի եւ հյուրանոցի բարերում: Ցանկացած տարադրամի մուտքը եւ ելքը ցանկացած քանակով չի վերահսկվում: Ապահովագրությունը ԱՄԷ-ում պարտադիր է: Բուժօգնությունը երկրում գտնվում է բարձր մակարդակի վրա, որի արժեքը նույնպես բարձր է: Պետք է լինել շատ ուշադիր ճանապարհային դեղատուփերի հարցում, քանի որ այնտեղ կարող են լինել դեղորայք, որոնք կարող են պարունակել թմրադեղեր, այդպիսի դեղորայքի հայտնաբերումը մաքսատանը կարող է հանգեցնել բանտարկության, ինչպես նաեւ խոշոր տուգանքի: Դեղորայքի քանակությունը չպետք է գերազանցի այն քանակությունը, որը պետք է երկրում գտնվելու ժամանակ: Բանկերը աշխատում են շաբաթից հինգշաբթի, ժամը 8:00 ից 12:00-13:00, ուրբաթ հանգստյան օր: Փոխանակման կետերը աշխատում են ժամը 8:00ից 19:00-20:00` ճաշին ընդմիջումով: Խանութները բաց են 9:00ից 13:00 եւ 16:00ից 20:30-ը, ուրբաթ հանգստյան օր: Որոշ սուպերմարկետներ եւ առեւտրային կետեր բաց են նաեւ ուրբաթ` ժամը 16-0ից 20-00:Ռամադանի ժամանակ խաանութները աշխատում են 9:00ից, երեկոյան փակվում են, այնուհետեվ սկսում են աշխատել մինչեւ 24:00: Հոսանքի լարումը ցանցում կազմում է 220-240Վ, հոսանքի հաճախականությոունը 50Հց: Յոթ էմիրատներից ամենամեծը(ԱՄԷ ի տարածքի 66%): Էմիրատը բաղկացած է Աբու Դաբի քաղաքից , որը կատարոմ է նաեւ երկրի մայրաքաղաքի դերը: Այստեղ մարդիկ ապրում են արդեն 4000 տարի, ինչը վկայում են բազմաթիվ հնէաբանական գտածոները: Աբու Դաբիի բնակչությունը 1761թ-ին բնակություն է հաստատել կղզիում`ջրի ակունքի մոտ եւ մինչեւ 1966թ-ը իրենից ներկայացնում էր միայն փոքրիկ տների կուտակում: Հիմա այս գերժամանակակից քաղաքը ունի իդեալական հարթ փողոցներ, տարբեր ճարտարապետական շինություններով, շատրվանների առատությամբ եւ կանաչ տարածքներով, որը ջրի սղության պատճառով մեծ զարմանք է առաջացնում: Գտնվում է Պարսից ծոցի ափին, Դուբայից բաժանվում է Ալ-Խան ջրանցքով: Էմիրատի մայրաքաղաքն է Շարժան, որը գտնվում է Դուբայից 13կմ հեռավորության վրա: Սա ամենա "Ոչ ալկոհոլային" էմիրատն է, որտեղ ավելի խիստ են իսլամական ավանդական նորմերը: Գլխավոր տեսարժան վայրերից են հանդիսանում Ֆեյսալ թագավորի մզկիթը` Մերձավոր Արեւելքի ամենախոշոր մզկիթներից մեկը, Մերեջա հնագույն շրջանը,Ալ-Խան ջրանցքի ափերի երկայնքեվ փռված աշտարակը, Պրոգրեսի արձանը,բազմաթիվ թանգարաններ,ցուցահանդեսներ, ինչպես նաեւ Ալ Ջազիրա կղզում ժամանցի կենտրոնները եւ գեղեցիկ լողափերը: Քաղաքում շատ են թանգարանները, որոնցից են ազգային հետազոտությունների թանգարանը,մշակույթի թանգարանը, հնագիտության եւ գիտության թանգարանը: Շարժան կրում է նաեւ "էմիրատների ճարտարապետական մայրաքաղաք" տիտղոսը: Ինչպես եւ մյուս էմիրատները, զբոսաշրջիկների գլխավոր ներգրավողը Շարժայի առեւտրային շրջաններն են`Ալ-Ֆախդ առեւտրային փողոցը, Ջամալ Աբդուլ Նասերը, Շարժայի կենտրոնական շուկան, ձկան շուկան, տեկստիլային շուկան, Յարմուկ շրջանի ոսկու շուկան, Պարսկական շուկան, Քինգ-Ֆեյսալ-Ռոուդ փողոցը: Լավագույն կուրորտային շրջանը Կորֆականն է, որը ընկած է Հնդկական օվկիանոսի ափին: Այստեղ հրաշալի պայմաններ են լողափնյա հանգստի համար, դայվինիգի, զբոսանքի համար: Հետաքրքիր են Բիտնա հնագույն բերդը, Բիտիա մզկիթը, Մասաֆի եւ Գուլֆայի հանքային աղբյուրները եւ բազմաթիվ գեղեցիկ լողափերը: Գտնվում է Օմանյան ծոցի ափին: Էմիրատի հպարտությունն է համարվում ավազուտ լողափերը, գեղագիտական քարանձավները, բազմաթիվ հանքային աղբյուրները եւ կանաչը , ինչպես նաեւ ԱՄԷ-ի լավագույն տեղերը ջրասույզ լողի համար: Ֆուջեյրան ժամանակակից քաղաք է, լայն ու լուսավոր փողոցներով: Քաղաքը զարդարված է բազմաթիվ շատրվաններով ու քանդակագործած կոմպոզիցիաներով, գերժամանակակից երկնաքերերը այստեղ համեմատաբար քիչ են: Այստեղ կարելի է տեսնել Ֆուջեյրա կիսաքանդ նավահանգիստը, առեւտրի կենտրոնի Աշտարակը, Հանրաճանաչ Ծովային Ակումբը, Բազմաթիվ առեւտրային կետեր, ինչպես նաեւ այցելել ցլամարտերի եւ բազմաթիվ ծովային մրցարշավների:Ֆուջեյրայի շրջակայքում ուշադրության են արժանի ` Ալ-Բիթիա մինարեթը (1600թ, 30կմ հյուսիս), Էմիր Ֆուջեյրայի պալատ-ամրոցը (8 կմ հարավ-արեւմուտք), երկրի ամենաարեւելյան ամրությունը-Ալ-Բիտնս (1735թ, 28կմ արեւմուտք), քարուքանդ ամրոցը ոչ մեծ ջրամբարով եւ արմավենիների անտառակով Վադի-Դաֆտայում, հինավուրց Դիբբան, հանրահայտ "Սուկ Ալ Զումմա" շուկան Շարժայի եւ Ֆուջեյրայի սահմանագծում, ինչպես նաեւ երեք արգելոցները`Ալ-Վուրբայա ջրվեժները, Ալ-Մադհաբ այգիները եւ ծծմբային տաք աղբյուրները Այն-Ալ-Գամուրում: ԱՄԷ-ում նոր, բայց շատ տարածված զվարճալիքներն են`անապատում դահուկահոսքը ավազի վրա, անապատում ավտոմրցաշավը, գիշերակացը քոչվորների հավաքատեղիներում կամ ուղտարշավները: Երկրում առկա են բազմաթիվ սպորտային կառույցներ, թենիսի խաղահրապարակներ, Գոլֆի, բոուլինգի ակումբներ, ֆուտբոլային եւ չմշկասահքի հրապարակներ, բոլոր հնարավորությունները ծովային հանգստի համար: Ամեն տարի անց են կացվում ավանդական "Դոու" մրցարշավները, Ֆորմուլա-1 համաշխարհային մրցարշավը, արագընթաց մոտորանավակներով, ուղտերի եւ զտարյուն արաբական նժույգների մրցարշավները:Շատ հետաքրքիր են ծովային խեցգետինների գիշերային որսը,ծովային ձկնորսությունը մոտորանավակից կամ առագաստանավից: Լուսնային օրացույցի հետ կապված որոշ տոներ տոնվում են տարբեր օրեր` դրանցից են` Էյդ-ալ-Ֆիտռը, Էյդ-ալ-Ադխան, Լեյլատ ալ-Միրաջը, մուսուլմանական Նոր Տարին եւ սուրբ ամիս Ռամադանը: Շտապ օգնություն`999, ոստիկանություն 998, Հրշեջ 997, տեղեկատու 180, Ժշգրիտ ժամը`140, հեռուստածրագրերը հեռախոսով` 130: Դուբայի ճամփորդական ուղեգրերի համար կարող եք դիմել մեր գրասենյակ, ուր կստանաք լիարժեք տեղեկատվույթուն Դուբայի ուղեգրերի եւ ձեզ հետաքրքրող այլ հարցերի մասին:


text: Գործող օրենսգրքով ընտրությունների գնալը գուցե ավելի ճիշտ է. ցայտնոտային իրավիճակ կստեղծվեր | Հայ Յեղափոխական Դաշնակցութիւն


text: Ապօրինություններ Արագածոտնում. Ճարճակիսի նախկին ղեկավարը բյուջեից գումարներ է փոշիացրել 21:10 03.09.2019 Ճարճակիսի նախկին ղեկավարը համայնքապետարանի աշխատակից չհանդիսացող մի կնոջ անունով համայնքի բյուջեից գումարներ է փոխանցել՝ որպես համակարգչային ծառայությունների մատուցման վճար։ ԵՐԵՎԱՆ, 3 սեպտեմբերի — Sputnik. Արագածոտնի Ալագյազ խոշորացված համայնքի Ճարճակիս վարչական շրջանի նախկին ղեկավարը, ինչպես նաեւ մարզի Կանիաշիր վարչական շրջանի պաշտոնատար անձինք ապօրինություններ են գործել։ Այս մասին հայտնում է ՀՀ ոստիկանությունը։ Գնդեվազի նախկին ղեկավարի «քաջագործություններից» նոր դրվագներ են բացահայտվել «Պարզվել է, որ Ճարճակիսի նախկին ղեկավարը, առանց ավագանու համապատասխան որոշման, համայնքապետարանի աշխատակցուհի չհանդիսացող մի կնոջ անվամբ համայնքի բյուջեից գումարներ է փոխանցել՝ որպես համակարգչային ծառայությունների մատուցման վճար»,–նշված է հաղորդագրության մեջ։ Ոստիկանությունում քրեական գործ է հարուցվել, որն ուղարկվել է քննչական կոմիտե՝ հետագա քննության։ Ինչ վերաբերում է Ալագյազ խոշորացված համայնքի Կանիաշիր վարչական շրջանի պաշտոնատար անձանց ապօրինություններին, ապա վերջիններս Ծաղկահովիտ գյուղի մի բնակչի հետ աղբահանության եւ խմելու ջրի ներքին ցանցի հիմնանորոգման աշխատանքներ կատարելու վերաբերյալ պայմանագրեր են կնքել։ Այդ աշխատանքները չեն կատարվել, սակայն նախկին պաշտոնատար անձինք համայնքի բյուջեից գումար են փոխանցել՝ համայնքին պատճառելով խոշոր չափերի նյութական վնաս։


text: Ինձ համար տարօրինակ են Արմեն Սարգսյանի բերած փաստարկները. իշխանական պատգամավոր - yerkir.am Ինձ համար տարօրինակ են բերված փաստարկները՝ նախագահի սահմանադրական լիազորությունների մասով. Ազգային ժողովում լրագրողների հետ ճեպազրույցում ասաց «Քաղաքացիական պայմանագիր» խմբակցության պատգամավոր Արսեն Թորոսյանը։ «Հանրապետության նախագահը 2015 թվականի փոփոխված Սահմանադրությամբ լրիվ ուրիշ կարգավիճակով պետական պաշտոնյա է, եւ կարծում եմ՝ դա հայտնի էր թե՛ նախագահ ընտրվելուց եւ թե՛ այս վերջին 4 տարիներին։ Շատ տարօրինակ է, երբ դա մեջբերվում է որպես ոչ էֆեկտիվության կամ ինչ-որ փոփոխություններ անելու խոչընդոտ։ Խորհրդարանական կառավարմամբ շատ երկրներում հանրապետության նախագահները հիմնականում կա՛մ արարողակարգային, կա՛մ ճգնաժամային իրավիճակներում բալանս պահելու ֆունկցիաներ ունեն եւ ոչ ավելին»,- ասաց նա։ 9 Մարտի 2022, 14:46Ծխելը ոչ միայն վնասակար է յուրաքանչյուրի առողջությանը, այլ նաեւ մեր տնտեսությանը. Արսեն Թորոսյան 8 Փետրվարի 2022, 15:49Ոչ ոք ոչ մեկին չի ուզում տուգանել նույնիսկ 1000 դրամով. Արսեն Թորոսյան 24 Հունվարի 2022, 16:26Բոլոր թեզերի հետ չէ, որ համաձայն ենք. Թորոսյանը՝ նախագահի հրաժարականի տեքստի մասին


text: ,,Մխիթար Սեբաստացի,, կրթահամալիր, Ավագ դպրոց, շրջանավարտ՝ Արամ Բարսեղյան: ,,Մակտուբ,,Մաս 7 Աստված, ով մեզ հետ տառապալից խոսում է: Երկու Աստված կա, Աստված, ով շատ վերեւներում է, եւ Աստված, ով իր մասնակցությունն է ունենում մեր ամենօրյա կյանքին: Աստված, ով մեզանից պահանջում է, եւ Աստված, ով ներում է մեզ երբ մեղքեր ունենք: Աստված, ով վախեցնում է մեզ դժոխքի կրակներով, եւ Աստված, ով մեզ ուղղորդում է դեպի լավագույն ուղին: Երկու Աստված կա, Աստված, ով կործանում է մեզ մեր մեղքերի տակ, եւ Աստված, ով իր սիրով ազատում է մեզ: Առակում ուզում է ասել, որ մեր պատկերացմամբ աստված մեզնից շա՜տ վերեւ է, եւ պատում է մեզ մեր սխալների համար, սակայն Աստված միշտ մեր կողքին է եւ օգնում է ամեն հարցում: Առակում ուզում է ասել, որ պետք չէ ամաչել մեր սխալների համար, եւ երբեք ուշ չէ դրանք հասկանալու եւ ուղղելու համար: Առակում ուզում է ասել, որ ամեն բան Աստծուց խդրելուց հետո պետք է նաեւ պայքարես այն իրականություն դարձնելու համար, իսկ եթե չես պայքարում, երբեք էլ երազանքդ չի կատարվի:


text: Փաստաբանը Ռոբերտ Քոչարյանի գործով բացահայտում է «հայկական արդարադատությունը». . news.am - Պանորամա | Հայաստանի նորություններ ԱՅԼՄԱՄՈՒԼ 12:39 20/06/2019 Հայաստան Ռոբերտ Քոչարյանին վերաբերող դատավարությունում օրեցօր հայտնաբերում ենք, թե որքան հեռու է հայկական արդարադատությունը եվրոպական հիմնարար սկզբունքներից, որոնցից է անմեղության կանխավարկածը։ Այս մասին NEWS.am-ի թղթակցի հետ զրույցում ասել է միջազգային ֆինանսաքաղաքական քրեական գործերով ֆրանսիացի փաստաբան Սեւակ Թորոսյանը։ Կայքը հիշեցնում է, որ Երեւան քաղաքի ընդհանուր իրավասության դատարանը, դիտարկելով Քոչարյանի խափանման միջոցի հարցը, մայիսի 18-ին որոշել էր ազատ արձակել Հայաստանի նախկին նախագահին Արցախի գործող եւ երկրորդ նախագահներ Բակո Սահակյանի եւ Արկադի Ղուկասյանի անձնական երաշխավորությամբ։


text: Զինված տղամարդ՝ «Ամիրա Պալաս» հյուրանոցում | ԱրմԲլոգ Գլխավոր Без рубрики Զինված տղամարդ՝ «Ամիրա Պալաս» հյուրանոցում Զինված տղամարդ՝ «Ամիրա Պալաս» հյուրանոցում Մասնավորապես նա իր մոտ՝ սեւ գույնի կաշվե պայուսակում ապօրինի կերպով պահել է հրազեն հանդիսացող նախկին ԽՍՀՄ 1944թ գործարանային արտադրության «TT» մոդելի «ЧБ 119» համարի 7,62մմ /7,62X25 տրամաչափի, կրակելու համար պիտանի ակոսափող ատրճանակ եւ ռազմամթերք հանդիսացող թվով 16 հատ նախկին ԽՍՀՄ 1952թ., 1953թ., 1945թ. եւ 1948թ. գործարանպյին արտադրության 7,62 մմ /7,62X25/ տրամաչափի ակոսափող հրազենի փամփուշտներ, որոնք նախատեսված են համապատասխան տրամաչափի ակոսափող զենքերից /օր.' «TT» տեսակի ատրճանակներից, այդ թվում հայտնաբերված «TT» տեսակի ատրճանակից եւ այլ զենքերից կրակելու համար/ եւ պիտանի են կրակելու համար: Իրավապահները հայտնաբերել են նրան եւ կալանավորել:


text: Գործազրկության զգալի ավելացումը լրացուցիչ ֆինանսական բեռ է ստեղծելու պետության համար, երկրում սրվելու է սոցիալական լարվածությունը. «Փաստ» - Լուրեր Հայաստանից 06.05.2020 ● 10:01 Գործազրկության զգալի ավելացումը լրացուցիչ ֆինանսական բեռ է ստեղծելու պետության համար, երկրում սրվելու է սոցիալական լարվածությունը. «Փաստ» «Կորոնավիրուսի համավարակի տարածման արդյունքում տնտեսական կապերի խախտումն ու խզումը լուրջ ազդեցություն է ունենում համաշխարհային աշխատաշուկայի վրա։ Տարբեր երկրներում գործազրկության մակարդակը նոր ռեկորդներ է սահմանում։ Ստեղծված պայմաններում՝ բիզնեսը մի շարք ուղղություններով շարունակում է վնասներ կրել, իսկ աշխատանքը կորցնելու առումով խոցելի իրավիճակում են հայտնվել հիմնականում միջինից ցածր եկամուտ ունեցող աշխատողները: Աշխատանքի եւ սոցիալական հարցերի փոխնախարար Արման Ուդումյանի կանխատեսումների համաձայն, գործազրկությունը 1,3 տոկոսով կավելանա եւ 17, 7 տոկոսից կդառնա 19 տոկոս: Եթե նշված տոկոսները վերածում ենք թվերի, ապա ստացվում է, որ 40 հազար հավելյալ գործազուրկ կունենանք մեր երկրում: Գործազրկությունը զգալի կլինի սպասարկման ոլորտում, սննդի, հատկապես՝ հանրային սննդի ոլորտում, անշարժ գույքի, մշակող արդյունաբերության ճյուղերում, որոշ չափով կտուժի նաեւ շինարարության ոլորտը: Ուստի հենց այս պահից սկսած՝ կառավարությունը պետք է ակտիվ քայլեր ձեռնարկի աշխատաշուկայում կայունության ապահովման համար եւ տարբեր գործիքներով փորձի խրախուսել բիզնես գործունեությունը եւ նոր աշխատակիցների ներգրավումը»,-գրում է թերթը։


text: Գումբուրդոյում տեղի ունեցած բախումների հետեւանքով ոստիկաններ են հոսպիտալացվել 2017-09-30 / 18 45 | Գումբուրդոյում տեղի ունեցած բախումների հետեւանքով հոսպիտալացվել է չորս ոստիկան եւ վարչության պետը : Այս մասին հայտնում է jnews.ge լրատվական կայքը: Նրանց վիճակը ծանր չէ, վնասվածքները տարբեր աստիճանի են: Գյուղի վիրավոր բնակիչները հիվանդանոց չեն դիմել: Ոստիկանության աշխատակիցները Ախլքալաքի հիվանդանոցում այս պահին հետազոտվում են: Նրանցից մեկի մոտ կոտրվածք է, նա հետազոտվում է, մյուսների վերքերն են բուժում: Լրատվական կայքը հայտնում է, որ տուժել է նաեւ Վրաստանի խորհրդարանի հայ պատգամավոր Մկրտիչ Մղդեսյանը: Հրազենային վնասվածք ոչ ոք չի ստացել: Ոստիկանները միայն օդ են կրակել: Այս պահին Վրաստանի ներքին գործերի նախարար Գեորգի Մհեբրիշվիլին ուղղաթիռով հեռացել է: Գյուղի բնակիչները չեն ցրվում, սպասում են միչեւ ձերբակալվածներին բաց թողնեն: Հիշեցնենք, որ առավոտից լարված իրավիճակ է Ջավախքի հայաբնակ Գումբուրդո բնակավայրում: Բնակիչները փորձում են խաչքար տեղադրել տեղի 10-րդ դարի եկեղեցու բակում, սակայն տեղի իշխանությունները թույլ չեն տալիս: Առավոտյան բախում է տեղի ունեցել ոստիկանների եւ գյուղացիների միջեւ: Բնակավայր է բերվել նաեւ Վրաստանի ոստիկանության հատուկ նշանակության գումարտակ:


text: Մեդիա մոնոպոլիաներ. մամուլը՝ որպես անհատների խոսափող | Ժուռնալիստիկա. Տեսության եւ պատմության հարցեր, Պրակ Ի, ԵՊՀ հրատարակչություն, Եր. 2010, էջ 104 - 131 | Մամուլի անկախությունը սոսկ իդեալ է | Ժուռնալիստիկա.Տեսության եւ պատմության հարցեր,Պրակ Է, րեւանի համալսարանի հրատարակչություն,2006 թ.,էջ42-51 Քաղաքական մանիպուլյացիայի տեխնոլոգիան եւ դրա կիրառումը ԶԼՄ-ում | Ի սկզբանէ էր բանն, Երեւանի համալսարանի հրատարակչություն, 2004թ., էջ 31-45 Բռնություններ լրագրողների նկատմամբ, Ճիշտ ճանապարհի վրա | Հետաքննական լրագրությունը Հայաստանում, Լրագրողների միջազգային կենտրոն, Վաշինգտոն, 2004թ., էջ 19-21 Նախընտրական քարոզարշավ. բոլորը հավասար են | ".am" ամսագիր, հունվար-փետրվար, 2003թ., էջ16-17 Ընտրություններում տեղեկատվական ռեսուրսների հավասարության սկզբունքը եւ ԶԼՄ-ը | Ժուռնալիստիկա.տեսության եւ պատմության հարցեր,Պրակ Գ,Երեւանի համալսարանի հրատարակչություն,2002թ.Էջ 52-59 Բնապահպանական տեղեկատվության մատչելիությունը | ԶԼՄ-ի օրենսդրություն եւ պրակտիկա, ամսագիր N1, Մոսկվա, 2002թ., էջ 5-7 Արխիվների մատչելիությունը Հայաստանում | ԶԼՄ-ի օրենսդրություն եւ պրակտիկա, ամսագիր N2, Մոսկվա, 2002թ., էջ 11-13


text: Հավատն առանց գործերի մեռած է. Ֆրիտյոֆ Նանսեն «Անհրաժեշտ է, որպեսզի դիմացինի նկատմամբ սիրո եւ ազնվության զգացումը համակի մեր մտքերն ու արարքները, եւ միշտ հիշենք, որ սերն ու համբերությունը առաքինությունների անտառի ամենագեղեցիկ ծառերն են: Շատերն են մտորում «կրոն» կամ «հավատ» ու «բարի գործեր» հասկացությունների մասին, բայց քչերն են խորամուխ լինում դրանց էության մեջ եւ գործում ըստ գործադրվող հավատի: Ճշմարտությունն այն է, որ մարդկությանը [...] Այս դեպքը տեղի է ունեցել Օշական գյուղի բնակիչներ Խաչիկ եւ Զեյթուն Բրոյանների ընտանիքում: Նրանք ազգությամբ եզդի են եւ արդեն երկար տարիներ բնակություն են հաստատել այստեղ,-գրում է crossnews.am-ը: Ինչպես հայտնի է, եզդիները սերում են քուրդ ժողովրդից, սակայն կրոնական պաշտամունքի համակարգում ակնհայտ տարբերություններ ունեն: Եզդիները երկրպագում են Արեգակին: Ըստ նրանց դավանաբանության՝ գոյություն ունի պաշտամունքի մի քանի առարկա: Բացի [...] Սպանված ու վերածնված խաչքարերի պատմությունը/վիդեո/ Այսօր, մայրաքաղաքի Գլխավոր պողոտայի Նալբանդյան-Հանրապետություն փողոցների միջնամասի այգում բացվեց «Մշակութային եղեռն-խաչքարերի խորհուրդը» բացօթյա ցուցահանդեսը: Ցուցահանդեսի շրջանակներում նախատեսվում է ներկայացնել կորուսյալ, ոչնչացված 13 խաչքարերի կրկնօրինակները, որոնք վերարտադրել է ժամանակակից խաչքարագործ Արտակ Համբարձումյանը: «Բացի տարածքային եւ ֆիզիկական կորստից հայ ժողովուրդը ունեցավ նաեւ շատ լայն ժառանգության, գույքի կորուստ եւ նաեւ 170 հազար ոչնչացված հուշարձանները, խաչքարերը, զարդարվեստի խոշորագույն նմուշները [...]


text: Արմեն Թավադյանի գործով վերաքննիչ նիստը. ուղիղ 11:46 - 20/հունվարի/2020 Տեղի է ունենում վերաքննիչ դատարանի նիստ, որում քննվում է 5-րդ ալիք հեռուստատեսության սեփականատեր Արմեն Թավադյանի փաստաբանի բողոքը։


text: Արտակարգ իրավիճակ Արմավիրի մարզում. ուժեղ քամին եւ պտտահողմը տապալել են հաստաբուն ծառեր, էլեկտրասյուներ ու վնասել ջերմոցներ. գյուղացիներն ակնկալում են կառավարության աջակցությունը. ՖՈՏՈՌԵՊՈՐՏԱԺ, ՏԵՍԱՆՅՈՒԹ Այս պահին Երեւանում 2021-07-28 14:14 2020.07.04 21:50 86868 դիտում Այսօր` հուլիսի 4-ին, արտակարգ է իրավիճակ է ստեղծվել Արմավիրի մարզում: Ինչպես Արմավիրի մարզից հայտնում է ֆոտոլրագրող Գագիկ Շամշյանը, մարզի մի քանի գյուղերում, մասնավորապես` Գայ, Մեծամոր, Ջրառատ համայնքներում, ուժեղ քամու եւ պտտահողմի հետեւանքով հաստաբուն ծառեր եւ բետոնե էլեկտրասյուներ են տապալվել, վնասվել են բազմաթիվ տների տանիքներ եւ ջերմոցներ: Օպերատիվորեն գյուղ են ժամանել «Հայաստանի էլեկտրական ցանցեր» ընկերության` Մուսալեռի մասնաճյուղի ներկայացուցիչները, որոնք ժամանակավորապես էլեկտրասյուների տապալման հետեւանքով թափված էլելկտրալարերը հավաքում են, որպեսզի առավոտյան սկսեն վեականգնողական աշխատանքներ:


text: Հոկտեմբերի 21-ին համապետական շաբաթօրյակ կանցկացվի - Mediamax.am Հասարակություն | Հոկտեմբեր 12, 2017 12:46 Հոկտեմբերի 21-ին համապետական շաբաթօրյակ կանցկացվի Երեւան: Մեդիամաքս: ՀՀ վարչապետ Կարեն Կարապետյանը կառավարության այսօրվա նիստում հանձնարարել է հետեւողականորեն շարունակել «Մաքուր Հայաստան» ծրագրի շրջանակում աշխատանքները: «Անցած ամիսների ընթացքում «Մաքուր Հայաստան» ծրագրի շրջանակում իրականացվել է ծավալուն աշխատանք, կազմակերպվել է երկու համապետական շաբաթօրյակ եւ երկու լրացուցիչ համաքաղաքային շաբաթօրյակ Երեւանում: Հոկտեմբերի 3-ի դրությամբ արձանագրված 2029 աղբանոցներից մաքրվել կամ կոնսերվացվել են 1574-ը»,- ասել է վարչապետը: Նա ընդգծել է, որ բոլոր մարզերում ստեղծվել են համապատասխան հանձնաժողովներ եւ աշխատանքային խմբեր, գործադիր իշխանության մարմիններում նույնպես նշանակվել են «Մաքուր Հայաստան» ծրագրի պատասխանատուներ, մշակվել եւ Ազգային ժողով է ներկայացվել աղբահանության եւ սանիտարական մաքրման ոլորտի կարգավորմանը կարգավորման միջոցների կիրառմանն ուղղված օրենսդրության փաթեթը: Կառավարության ղեկավարի խոսքով՝ աղբահանության պայմանագրերի կնքման եւ վճարումների հավաքագրման վերաբերյալ հանձնարարականի արդյունքում կնքված պայմանագրերի թիվը կրկնապատկվել է եւ կազմում է սուբյեկտների 25%-ը:


text: 3 ամիս առաջ - 2021-09-04 00:28 397 դիտում, 2 շաբաթ առաջ - 2021-11-24 19:53 ՀՅԴ Բյուրոյի Երիտասարդական Գրասենյակը հաղորդում է, որ ստորեւ հայտարարությամբ՝ Արցախի եւ սփյուռքի ավելի քան 20 երկրում գործող երիտասարդական, ուսանողական, մարզական, եկեղեցական, հասարակական-քաղաքական եւ մշակութային միություններ եւ կազմակերպություններ միանում են Հայաստանի մեջ թափ առած դիմադրության շարժմանը:


text: Ինչպե՞ս ընտրել Rake էկրան լավագույն արտադրող, մատակարար, մեծածախ, դիստրիբյուտոր եւ Rake էկրան գործարան: CHI SHUN MACHINERY PLANT CO., LTD. մեկն է խոշորագույն արտադրողների Rake էկրան in Taiwan: Մենք արտահանում ենք մեր արտադրանքը ամբողջ աշխարհում եւ վայելել լավ համբավ իրենց Super որակի եւ Լավագույն գին. Մատակարարման նոր եւ բարձր որակի արտադրանք մեր հաճախորդի մեր ընկերության թիրախ. Եթե դուք հետաքրքրված ցանկացած մոդելի մեր արտադրանքի համար, խնդրում ենք ազատ զգալ դիմեք մեզ. Rake Type Ավտոմատ էկրան ՔՀ-տիպ's Գործողություն դեպի արտաքին փոցխի տեսակը,փոցխը օգտագործում է հատուկ ձեւավորում, որով յուրաքանչյուր փոցխ կապվում է շրջանառության շղթայի մեջ-գոտի էկրան,եւ ամբողջ շղթան-գոտու էկրանը աշխատում է շրջանագծի մեջ. 999999999 http://schema.org/InStock USD 2020-12-31 https://www.sludgetreatment.com.tw/hy/rake-screen.html Գնեք ամենալավ Rake էկրան - ը, դուք պետք է իմանաք Rake էկրան արտադրողի, մատակարարի, մեծածախ եւ դիստրիբյուտորի ամենաբարձր որակի մասին Taiwan


text: Դեպի շահավետ քաղաքական խառնուրդ առողջ մարդկանց եւ մոլորակների համար. ԵՄ թղթակից Դեպի շահավետ քաղաքական խառնուրդ առողջ մարդկանց եւ մոլորակների համար NextGenerationEU. 93 միլիոն եվրո վերականգնման եւ կայունության պլան ՝ համաձայն Լյուքսեմբուրգի ԵՄ-ն խթանում է էլեկտրաէներգիայի հասանելիությունը Կոնգոյի Դեմոկրատական Հանրապետությունում գտնվող Վիրունգա շրջանում Համաճարակից ուժեղանալով. Գործել վաղ քաղված դասերի համաձայն NextGenerationEU. Եվրահանձնաժողովը հավանություն է տալիս Պորտուգալիայի 16.6 միլիարդ եվրոյի վերականգնման եւ կայունության ծրագրին ԵՄ հանձնաժողովը, չնայած լուրջ հարցադրումներին, հաստատել է Պորտուգալիայի վերականգնման եւ կայունության ծրագիրը, որի ընդհանուր արժեքը կազմում է շուրջ 16 միլիարդ եվրո Կրեմլը գտնում է, որ Ուկրաինային ՆԱՏՕ-ին անդամակցությունը «կարմիր գիծ» կլինի Չինաստանի հիվանդությունների փորձագետն ասում է, որ COVID-19 ծագման հետաքննությունը պետք է տեղափոխվի ԱՄՆ - Global Times Բայդենը խոսում է Ռուսաստանի հետ եւ խթանում դաշնակիցներին ՝ փորձելով Պուտինին անկյուն նետել Ըստ աղբյուրների, ԵՄ կողմից Ռուսաստանի Sputnik V պատվաստանյութի հաստատումը հետաձգվել է Երբ խոսքը առցանց ծայրահեղականության մասին է, Big Tech- ը դեռ մեր հիմնական խնդիրն է Աղտոտումը `ԵՄ 2021 թվականի կանաչ շաբաթի հիմնական թեման, հանդիսանում է բազմաթիվ հոգեկան եւ ֆիզիկական հիվանդությունների եւ վաղաժամ մահվան ամենամեծ շրջակա միջավայրի պատճառը: գրում է Viatris Europe- ի կորպորատիվ հարցերի ղեկավար Վիկտոր Մենդոնկան: Եվրոպական կլիմայի մասին օրենքում Եվրահանձնաժողովի կողմից սահմանված հավակնոտ թիրախները. 2030 թ. Արտանետումների նվազեցման թիրախը առնվազն 55% -ը ներառելը որպես 2050 կլիմայի չեզոքության նպատակի հիմք ներառելը կօգնի ստեղծել ավելի կանաչ Եվրոպա եւ բարելավել մարդկանց առողջությունը: Մայիսի կեսերին մեկնարկեց Եվրահանձնաժողովի «eroրո աղտոտման» գործողությունների ծրագիրը, որի նպատակն էր նվազեցնել օդը, ջուրը եւ հողի աղտոտումը մինչեւ 2050 թվականը «այլեւս վնասակար համարվող առողջության եւ բնական էկոհամակարգերի համար»: Ինչ վերաբերում է դեղագործական արտադրանքներին, ապա ծրագիրը նպատակ ունի լուծել ջրի եւ հողի դեղագործական արտադրանքի աղտոտումը, բացի հակամանրէային կայունության նվազեցման ԵՄ նպատակներից: Բացի այդ, հիվանդներն ու հաճախորդները ավելի լավ են տիրապետում շրջակա միջավայրին եւ պահանջում են, որ ընկերությունները դիրքորոշում ցուցաբերեն եւ նվիրվածություն ցուցաբերեն այս թեմայի վերաբերյալ: Շրջակա միջավայրի եւ առողջության վրա ազդեցության կապը չէր կարող ավելի ուժեղ լինել, քան այսօր: Viatris, նոր տեսակի առողջապահական ընկերություն, որը ստեղծվել է 2020 թվականի նոյեմբերին, կենտրոնացած է աշխարհում դեղամիջոցների կայուն հասանելիության ապահովման եւ հիվանդներին սպասարկելու վրա ՝ անկախ նրանց աշխարհագրությունից եւ հանգամանքներից: Այսպիսով, ինչպե՞ս է դեղագործական ընկերությունը հաստատում այս հավասարակշռությունը `աշխարհի ամենահրատապ առողջապահական կարիքները հոգալու պարտավորություն ստանձնելու եւ առկա բնապահպանական մարտահրավերները լուծելու միջեւ: Առաջին. Մեր ջրի օգտագործման, օդի արտանետումների, թափոնների, կլիմայի փոփոխության եւ էներգիայի ազդեցության կառավարումը պահանջում է ինտեգրված, համապարփակ մոտեցում: Օրինակ ՝ 485 թվականից ի վեր Viatris- ը 2015% -ով ավելացրեց վերականգնվող էներգիայի մասնաբաժինը: Մենք նաեւ աշխատում ենք ջերմոցային գազերի արտանետումների նվազեցման թիրախի մշակման ուղղությամբ ՝ Գիտության վրա հիմնված նպատակային նախաձեռնության (SBTi) չափանիշներին համապատասխան: Բացի այդ, Դեղագործական մատակարարման շղթայի նախաձեռնությանը մեր անդամակցության միջոցով մենք նպատակ ունենք շարունակաբար բարելավել մեր մատակարարման շղթաների սոցիալական, առողջապահական, անվտանգության եւ էկոլոգիապես կայուն արդյունքները: Waterրի եւ ակտիվ կեղտաջրերի կառավարումը հիմնական բաղադրիչներն են կայուն գործողությունները կառավարելու, ինչպես նաեւ դեղորայքի հասանելիությունն ու առողջությունը խթանելու համար: Օրինակ ՝ 2020 թվականին Viatris– ը Հնդկաստանի մի շարք վայրերում միջոցառումներ է իրականացրել ՝ ջրի օգտագործումը նվազեցնելու, արդյունավետությունը բարձրացնելու եւ չմաքրված կեղտաջրեր շրջակա միջավայր չմտնելու ապահովման համար: Մինչ այս նախաձեռնություններն իրականացվում էին Հնդկաստանում, դրանք վկայում են ընկերության կողմից աշխարհում ջրի եւ ակտիվ կեղտաջրերի կառավարման պահպանման հանձնառության մասին: Երկրորդ. Viatris- ի նման ընկերությունները պետք է ամբողջությամբ դիտեն մարդկանց եւ մոլորակի առողջության վրա ազդող որոշ հիմնական թեմաներ: Վերցրեք հակաբիոտիկ դիմադրություն (AMR) ՝ հանրային առողջության համար հայտնի սպառնալիք, երբ բակտերիաները զարգանում են ՝ դիմակայելու հակաբիոտիկների ազդեցությանը, ինչը դժվարացնում է վարակները: AMR- ին դիմելը պահանջում է բազմաշահառու համագործակցություն: AMR- ի արդյունավետ պատասխանը անհրաժեշտ է առաջնահերթ համարել հակամանրէային միջոցների հասանելիությունը, տնտեսության կառավարման միջոցները, ներառյալ համապատասխան օգտագործումը եւ վերահսկումը, եւ պատասխանատու արտադրությունը: Շրջակա միջավայրում հակաբիոտիկների մեծամասնությունը մարդկանց եւ կենդանիների արտազատումների արդյունք է, մինչդեռ զգալիորեն փոքր քանակը ակտիվ դեղագործական բաղադրիչների (API) արտադրությունից եւ դրանցից դեղերի ձեւավորումից է: Viatris- ը պարտավորվում է կրճատել մեր արտադրական գործունեությունից դուրս գրված դեղագործական արտադրանքները եւ աշխատել ոլորտի շահագրգիռ կողմերի հետ AMR- ի դեմ պայքարելու համար, օրինակ `դառնալով AMR- ի դեմ պայքարի Դավոսի հռչակագրի ստորագրող կողմ եւ AMR արդյունաբերական դաշինքի հիմնադիր խորհրդի անդամ: Հակաբիոտիկների արտադրության ընդհանուր շրջանակի կիրառումն ու բոլոր հակաբիոտիկների մատակարարների հետ ներգրավումը, որպեսզի նրանք ընդունեն այդ շրջանակը, նույնպես առաջնահերթություն պետք է լինի բոլոր դեղագործական ընկերությունների համար: Երրորդ. Մենք դա չենք կարող անել միայն մեր կողմից: Գործընկերությունները պետք է համախմբվեն `ռիսկի եւ գիտության վրա հիմնված քաղաքականությունն ու պրակտիկան խթանելու համար: Viatris- ը պաշտպանում է արդյունաբերական հաստատված նախաձեռնությունները բնապահպանական լավ փորձի վերաբերյալ, այդ թվում `պատասխանատու արտադրության եւ կեղտաջրերի կառավարման վերաբերյալ: Սա շրջակա միջավայրի լավ պրակտիկայի կիրառումը մեծացնելու լավագույն միջոցն է `արժեքային շղթայի արդյունավետությունը դյուրացնելու, վարչարարական բեռը նվազեցնելու եւ ծախսեր պարունակելու համար. Բոլորը ծառայում են բարձրորակ եւ մատչելի բժշկության կայուն եւ ժամանակին հասանելիության եւ պատասխանատու երկու գերխնդիրների: վարվելակերպ Որպես դեղագործական ընկերություն ՝ Վիատրիսը անհամբեր սպասում է բաց եւ կառուցողական երկխոսության շահագրգիռ կողմերի հետ ամբողջ Եվրոպայում ՝ լուծումներ գտնելու համար, որոնք երաշխավորում են դեղերի հասանելիությունը եւ արձագանքել բնապահպանական եւ առողջապահական մարտահրավերներին: Գործընկերությունն ու համագործակցությունը առանցքային են զրոյական աղտոտված աշխարհի հաջողության համար: Հարակից թեմաներ.euԿանաչ շաբաթ 2021կեղտոտումՎիկտոր Մենդոնկա Ուռուցքաբանական եւ մանկաբուժական առողջություն - Հրապարակման փաստաթղթեր եւ G7, HTA Բելառուսի Tsիխանուսկայան կոչ է անում ԵՄ-ին, Մեծ Բրիտանիային, ԱՄՆ-ին համատեղ ճնշում գործադրել Լուկաշենկոյի վրա Գերմանացի պահպանողականները սեպտեմբերի ընտրություններին ընդառաջ երկարացնում են հարցումների արդյունքները Բոսնիա եւ Հերցեգովինայի օդը Եվրոպայում ամենակեղտոտներից մեկն է (1), իսկ 2020 թ.-ին նա PM10 աղտոտվածության 2.5-րդ տեղում էր աշխարհում (2): Չնայած դրան ՝ քաղաքացիները դեռ դժվարանում են հասկանալ ՝ ո՞վ է պատասխանատու: Չնայած պետական մարմինները պարտավոր են հավաքել եւ հրապարակել աղտոտման վերաբերյալ տվյալները 2003 թվականից ի վեր, մինչ այժմ նրանք ի վիճակի չեն գործարկել համարժեք համակարգ: Հրապարակվել են «Առնիկա» (Չեխիա) եւ «Էկո» ֆորումներ «enենիցա» (Բոսնիա եւ Հերցեգովինա) հասարակական կազմակերպությունները 2018-ի խոշորագույն աղտոտիչների տասնյակները (3) առկա տվյալների հիման վրա: Նրանք կառավարություններին հորդորում են ապահովել տեղեկատվություն բոլոր խոշոր արդյունաբերություններից: Բոսնիա եւ Հերցեգովինայի խոշորագույն աղտոտիչների տասնյակը կարող է լինել ծանոթանալ այստեղ: Notարմանալի չէ, որ խոշոր գործարանները, որոնք սովորաբար համարվում են աղտոտման մեղավորներ, գլխավորում են տասնյակ տասնամյակները. Arnika- ի եւ Eko ֆորումի Zenica- ն հրապարակում է 2018 թվականից ի վեր պետական մարմիններից հավաքագրված տվյալները: Առաջին անգամ այլընտրանքային տվյալների շտեմարանը ցույց է տալիս արդյունաբերությունը երկրի երկու սուբյեկտներից: «Մինչեւ 2019 թվականը տվյալների թափանցիկության մի փոքր բարելավում էր գրանցվել, քանի որ արտանետումների տարեկան հաշվետվությունները վերջապես հանրության համար հասանելի են առցանց (4): Այնուամենայնիվ, պաշտոնական կայքերը օգտագործողի համար հարմար չեն, եւ միայն փորձագետները կարող են հասկանալ, թե ինչ են ներկայացնում համարները: Այդ պատճառով մենք մեկնաբանում ենք տվյալները եւ հավատում ենք, որ հասարակությունը կօգտագործի դրանք աղտոտողների եւ իշխանությունների նկատմամբ գործելու համար: Առանց հասարակության պահանջի, բնապահպանական պայմանները երբեք չեն բարելավվի », - ասաց Սամիր Լեմեշը Eko ֆորումի Zenica- ից: Վերջին տասնամյակի տվյալների համեմատությունը մեզ հնարավորություն է տալիս ճանաչելու, թե որ ընկերություններն են ներդրումներ կատարում արդիականացման մեջ եւ շրջակա միջավայրը եւ մարդու առողջությունը պաշտպանելու տեխնոլոգիաներ: Ugljevik- ի ածուխի էլեկտրակայանից աղտոտվածության նվազումն առաջացել է 2019 թ.-ին ծծմբաջրերի ներդրման արդյունքում: ArcelorMittal Zenica- ի արտանետումները նույնպես նվազել են, բայց դա պայմանավորված է համաշխարհային տնտեսական ճգնաժամի հետ կապված արտադրության անկմամբ: enենիցայի քաղաքացիները դեռ սպասում են արդիականացման: Խոշորագույն աղտոտողներից մի քանիսը դեռ թաքցնում են իրենց բնապահպանական հետքը, օրինակ ՝ Կաքանջի ածխի էլեկտրակայանը: Մինչ ԵՄ-ում ածխային էլեկտրակայանները հաղորդում են շուրջ 15 աղտոտիչների արտանետումներ, բոսնիական կայանները, ինչպիսիք են ածխային էլեկտրակայանը Gacko- ն, տվյալներ են հրապարակում միայն 3-5 հիմնական քիմիական նյութերի վերաբերյալ: Օրինակ ՝ ծանր մետաղների արտանետումների վերաբերյալ տեղեկատվությունը, որոնք լուրջ սպառնալիք են ներկայացնում մարդու առողջության համար, ամբողջովին բացակայում է: Arnika- ի եւ Eko- ի Zenica ֆորումի վերլուծությունը ցույց է տալիս, որ Արդյունաբերական ընկերությունների կողմից ներկայացված տվյալները հավաստի չեն եւ պարունակում են հսկայական սխալներ `տվյալների գրեթե 90% -ն անտեղի են: Ավելին, Բոսնիա եւ Հերցեգովինայի սուբյեկտները տարբեր համակարգեր են գործում ՝ օգտագործելով տարբեր մեթոդաբանություններ: «Չնայած Բոսնիան եւ Հերցեգովինան 5 թ. Ստորագրեց PRTR Արձանագրությունը (2003), խորհրդարանները այն չվավերացրին մինչեւ այսօր: Այսպիսով, համակարգը պարտադիր չէ արդյունաբերությունների համար: Աղտոտման վերաբերյալ տվյալների թափանցիկությունը առանցքային քայլ է օդը մաքրելու ճանապարհին: Առանց տեղեկատվության հասանելիության, պետական մարմինները չեն կարող գործել: Հանրությունն ու theԼՄ-ները ի վիճակի չեն վերահսկել իրավիճակը, եւ աղտոտողները կարող են շարունակել իրենց գործն անել, ինչպես միշտ ՝ շրջակա միջավայրի եւ հանրային առողջության հաշվին », - ասաց« Առնիկայի »հասարակության մասնակցության փորձագետ Մարտին Սկալսկին: Համեմատության համար նշենք, որ Չեխիայում 1,334-ին արտանետումներ են հաղորդվել 2018 օբյեկտներում, եւ հաշվետվություններում ներառվել են 35 աղտոտիչներ օդում, մյուսները `հող, կեղտաջրեր եւ թափոններ, մինչդեռ Բոսնիայի եւ Հերցեգովինայի Ֆեդերացիայում դա ընդամենը 19 օդը աղտոտող նյութ է (6) եւ Սրպսկայի Հանրապետություն ընդամենը 6 քիմիական նյութ: Իրավիճակը չի բարելավվում, եւ հաղորդվող նյութերի քանակն այսօր հիմնականում նույնն է, ինչ 2011-ին: (1) Բոսնիա-Հերցեգովինայի քաղաքների `որպես Եվրոպայում ամենաաղտոտվածությունը աղտոտելու մասին: (2) IQ Air - Աշխարհի առավել աղտոտված երկրներ 2020 թվական (PM2.5): (3) 2018 թվականն այն տարին է, որի համար վերջին տվյալները առկա են FBiH- ի եւ RS- ի պատասխանատու նախարարություններում: (4) Երկու մարմիններ պատասխանատու են տվյալների հավաքագրման համար, քանի որ Բոսնիա եւ Հերցեգովինայի երկիրը 1995 թ.-ին Դեյթոնի խաղաղության համաձայնագրով բաժանվել էր երկու սուբյեկտների ՝ «Հանրապետություն Սրպսկա» եւ «Բոսնիա եւ Հերցեգովինայի ֆեդերացիա», իսկ 1999 թ. ՝ ինքնակառավարվող վարչական միավոր: Ձեւավորվեց Բրիկոյի շրջանը: Գրանցվեք Բոսնիա եւ Հերցեգովինայի Ֆեդերացիայում (Բնապահպանության եւ զբոսաշրջության դաշնային նախարարություն): Գրանցվել Սրպսկայի հանրապետության համար (Srpska Republika հիդրոօդերեւութաբանական ինստիտուտ). 5) Բոսնիա եւ Հերցեգովինայի կողմից 2003 թ.-ին Բոսնիա եւ Հերցեգովինայի կողմից ստորագրված «Մթնոլորտային աղտոտիչների արտանետման եւ փոխանցման գրանցամատյանների մասին» Արձանագրության ստորագրողների համար պարտադիր տեղեկատվական գործիք, որը ստորագրվել է Բոսնիա եւ Հերցեգովինայի կողմից: (6) Արսեն, կադմիում, պղինձ, սնդիկ, նիկել, կապար, ցինկ, ամոնիում, մեթան, HCL, HF, PAH, PCDD / F, NMVOC, CO, CO2, SO2 / SOx, NO2 / NOx, PM10: Ավելին քիմիական նյութերի եւ դրանց ազդեցության մասին մարդու առողջության վրա: Developmentարգացման համագործակցության առաջատար գլոբալ ֆորումը Զարգացման եվրոպական օրեր (EDD), որը սկսվել է հունիսի 15-ին `անդրադառնալով ՄԱԿ-ի կենսաբազմազանության համաժողովի (CBD COP15) հոկտեմբերին Կյունմինգում եւ Գլազգոյի COP26- ին 2021 թվականի նոյեմբերին կայանալիք ճանապարհին: միջոցառմանը, որն ավարտվում է այսօր (հունիսի 8,400-ին), երկու հիմնական թեմաներով. կանաչ տնտեսություն մարդկանց եւ բնության համար, եւ կենսաբազմազանության եւ մարդկանց պաշտպանություն: Ֆորումը ներառում է Եվրամիության բարձրաստիճան բանախոսների ՝ Եվրահանձնաժողովի նախագահ Ուրսուլա ֆոն դեր Լեյենի մասնակցությունը; Utութա Ուրպիլայնեն, միջազգային գործընկերության հանձնակատար; եւ Virginijus Sinkevičius, շրջակա միջավայրի, օվկիանոսների եւ ձկնորսության հարցերով հանձնակատար; ինչպես նաեւ ՄԱԿ-ը Գլխավոր քարտուղարի տեղակալ Ամինա Մոհամմեդի հետ. Հենրիետա Ֆոր, ՅՈՒՆԻՍԵՖ-ի գործադիր տնօրեն; HRH Նիդեռլանդների արքայադուստր Լորանտիեն, Fauna and Flora International- ի նախագահ; Մայմունա Մոհդ Շարիֆ, ՄԱԿ-ի Հաբիթաթի գործադիր տնօրեն: Այս տարվա հրատարակությունը հատուկ շեշտադրում է կատարել հայացքների վրա երիտասարդ առաջնորդներ փորձի եւ ակտիվ ներդրումների հետ `կլիմայի գործողությունների լուծումներ գտնելու համար: EDD վիրտուալ գլոբալ գյուղը ներկայացնելով նորարարական նախագծեր եւ շրջադարձային զեկույցներ աշխարհի 150 կազմակերպություններից եւ հատուկ միջոցառումներ COVID-19 համաճարակի ազդեցության վերաբերյալ, այս երկու օրը եզակի հնարավորություն է քննարկելու եւ ձեւավորելու ավելի արդար եւ կանաչ ապագա: , Ի EDD կայքը եւ կոնսպեկտ հասանելի են առցանց, ինչպես նաեւ ամբողջությամբ Մամլո հաղորդագրություն. Հունիսի լիագումար նիստում ընդունված կարծիքի համաձայն, Եվրոպական տնտեսական եւ սոցիալական կոմիտեն (ԵՏՀ) ասում է, որ էներգետիկ անցումը պետք է, առանց իր նպատակները ժխտելու, հաշվի առնի Եվրոպայի բոլոր մասերի տնտեսական եւ սոցիալական առանձնահատկությունները եւ բաց լինի շարունակական երկխոսության հետ: քաղաքացիական հասարակության կազմակերպություններ: ԵՏՀԽ-ն սատարում է տրանսպորտի կանաչապատումը, բայց շեշտում է, որ էներգիայի անցումը պետք է լինի արդար եւ ապահովի կենսունակ եւ իրատեսական այլընտրանքներ, որոնք հաշվի են առնում Եվրոպայի բոլոր մասերի, ներառյալ գյուղական բնակավայրերի տնտեսական եւ սոցիալական տարածքային առանձնահատկությունները: Սա Պիեռ Jeanան Կուլոնի եւ Լիդիա Պավիչ-Ռոգոշիչի կողմից մշակված եւ Կոմիտեի հունիսյան լիագումար նիստում ընդունված կարծիքի հիմնական ուղերձն է: Տրանսպորտի մասին 2011 թ. Սպիտակ գրքի գնահատման ժամանակ, որի նպատակն է կոտրել տրանսպորտային համակարգի կախվածությունը նավթից ՝ առանց դրա արդյունավետությունը խաթարելու եւ շարժունակությունը խաթարելու, ԵՏՀ-ն հաստատուն դիրքորոշում է ընդունում: Տրանսպորտի ռեժիմների սահմանափակումը տարբերակ չէ. Նպատակը պետք է լինի ոչ թե մոդալ հերթափոխը, այլ համանմանությունը: Բացի այդ, էկոլոգիական անցումը պետք է եւ՛ սոցիալական լինի արդարացի, եւ՛ պահպանի եվրոպական տրանսպորտի մրցունակությունը ՝ Եվրոպական տրանսպորտային տարածքի լիարժեք ներդրմամբ, որպես միասնական շուկայի լիարժեք իրականացման մաս: Այս առումով ուշացումները ցավալի են: Մեկնաբանելով լիագումար նիստի եզրակացության ընդունումը ՝ Կուլոնն ասաց. «Շարժունակության սահմանափակումը այլընտրանք չէ. Մենք աջակցում ենք ցանկացած միջոցառումներին, որոնք ուղղված են տրանսպորտը ավելի էներգաարդյունավետ դարձնելուն եւ արտանետումների նվազեցմանը: սա, իհարկե, չպետք է փոփոխությունների հանգեցնի եվրոպական տարբեր նախաձեռնությունների սոցիալական եւ բնապահպանական սպասումների առումով »: Քաղաքացիական հասարակության կազմակերպությունների շարունակական խորհրդատվություն ԵՏԿԽ-ն խրախուսում է բաց, շարունակական եւ թափանցիկ կարծիքների փոխանակումը քաղաքացիական հասարակության, հանձնաժողովի եւ այլ համապատասխան դերակատարների, ինչպիսիք են տարբեր մակարդակների ազգային իշխանությունները, ընդգծելով, որ դա կբարելավի քաղաքացիական հասարակության գնումներն ու փոխըմբռնումը, ինչպես օգտակար կարծիքը կլինի քաղաքականություն մշակողներին եւ իրականացում իրականացնողներին: «Կոմիտեն ուշադրություն է հրավիրում քաղաքացիական հասարակության եւ շահագրգիռ կողմերի աջակցության ապահովման կարեւորության վրա, ներառյալ մասնակցային երկխոսության միջոցով, ինչպես առաջարկվում էր այս հարցի վերաբերյալ մեր նախորդ կարծիքներում», - ավելացրեց Պավիչ-Ռոգոշիչը: «Ռազմավարական նպատակների լավ ընկալումը եւ լայն ընդունումը ծայրաստիճան օգտակար կլինեն արդյունքների հասնելու համար»: ԵՏԿԿ-ն նաեւ կարեւորում է ավելի ուժեղ սոցիալական գնահատման անհրաժեշտությունը եւ կրկնում է 2011 թ. ԵՄ տրանսպորտային քաղաքականության սոցիալական ասպեկտները, հորդորելով Եվրահանձնաժողովին անհրաժեշտ միջոցներ ձեռնարկել `ներհամայնքային երթեւեկի սոցիալական ստանդարտների ներդաշնակեցումն ապահովելու համար` հաշվի առնելով, որ այդ առումով անհրաժեշտ է նաեւ միջազգային հավասար պայմաններ: Տրանսպորտի ոլորտում ԵՄ սոցիալական, զբաղվածության եւ ուսուցման աստղադիտարանի ստեղծումը գերակա խնդիր է: Progressամանակին եւ արդյունավետ կերպով առաջընթացի մոնիտորինգ Անդրադառնալով 2011 թ. Սպիտակ գրքի գնահատման գործընթացին `ԵՏԿԿ-ն նշում է, որ ընթացակարգը սկսվել է ուշ, եւ որ Կոմիտեն ներգրավվել է միայն այն պատճառով, որ նա հստակ խնդրել է: Հանձնաժողովը պետք է ունենա հստակ ծրագիր ի սկզբանե իր ռազմավարական փաստաթղթերը դիտարկելու համար եւ պարբերաբար հրապարակի դրանց կատարման ընթացքի վերաբերյալ հաշվետվությունները, որպեսզի հնարավոր լինի ժամանակին գնահատել, թե ինչ է ձեռք բերվել, ինչը `ոչ, եւ ինչու, եւ գործել ըստ այդմ: Ապագայում ԵՏՀԽ-ն ցանկանում է շարունակաբար օգտվել Հանձնաժողովի ռազմավարության իրականացման վերաբերյալ առաջընթացի պարբերական զեկույցներից եւ արդյունավետորեն նպաստել տրանսպորտային քաղաքականությանը: 2011 թ. Սպիտակ գիրքը Mանապարհային քարտեզ դեպի միասնական եվրոպական տրանսպորտային տարածք - Դեպի մրցակցային եւ ռեսուրսների արդյունավետ տրանսպորտային համակարգ դնում է եվրոպական տրանսպորտային քաղաքականության գերագույն նպատակը. տրանսպորտային համակարգի ստեղծումը, որը հիմնավորում է եվրոպական տնտեսական առաջընթացը, բարձրացնում է մրցունակությունը եւ առաջարկում է բարձրորակ շարժունակության ծառայություններ ՝ միաժամանակ ավելի արդյունավետ օգտագործելով ռեսուրսները: Հանձնաժողովը գործել է Սպիտակ գրքում նախատեսված գրեթե բոլոր քաղաքական նախաձեռնությունների համաձայն: Այնուամենայնիվ, ԵՄ տրանսպորտային ոլորտի նավթային կախվածությունը, չնայած ակնհայտորեն նվազում է, այնուամենայնիվ, բարձր է: Եվրոպայում պահպանվող ճանապարհների խցանումների խնդրի լուծման հարցում առաջընթացը նույնպես սահմանափակ է: Սպիտակ գրքի համատեքստում մի շարք նախաձեռնություններ բարելավել են տրանսպորտի աշխատողների սոցիալական պաշտպանությունը, բայց քաղաքացիական հասարակությունը եւ հետազոտական կազմակերպությունները դեռ վախենում են, որ ավտոմատացման եւ թվայնացման նման զարգացումները կարող են բացասաբար ազդել տրանսպորտի հետագա աշխատանքային պայմանների վրա: Հետեւաբար, ԵՄ տրանսպորտային քաղաքականության կարիքները ներկայումս հիմնականում արդիական են, մասնավորապես `ոլորտի բնապահպանական ցուցանիշների եւ մրցունակության բարձրացման, այն արդիականացնելու, անվտանգության բարելավման եւ միասնական շուկայի խորացման առումով:


text: ՀԱՐՑ Politinfo.org ԿԱՅՔԻ ԳԼԽԱՎՈՐ ԽՄԲԱԳԻՐ ԱՇՈՏ ԱՆՏԻՆՅԱՆԻՆ - Սառչող հարաբերությունների երկխոսությունը Սառչող հարաբերությունների երկխոսությունը 13-04-2017 16:13:14 Հարց. Ռուսաստան այցելած ԱՄՆ պետքարտուղար Ռեքս Թիլերսոնը Մոսկվային ուլտիմատում ներկայացրեց: Մոսկվան պետք է ընտրի ԱՄՆ-ի եւ Բաշշար Ասադի միջեւ: Ի՞նչ կարելի է ակնկալել Թիլերսոնի այցից, եւ ի՞նչ ընտրություն կանի Ռուսաստանը: Պատասխան. Նախ՝ ուզում եմ տարակուսանք հայտնել այն առիթով, թե ինչ սրբազան նշանակություն էր տրվում ԱՄՆ պետքարտուղար Ռեքս Թիլերսոնի այցելությանը Մոսկվա. երկխոսության մեկնարկի կամ այն շարունակելու սովորական ընթացակարգը բարձրացվում էր մի ինչ-որ աներեւակայելի, արտաքո կարգի երեւույթի աստիճանի։ Այնինչ, միանգամայն ակնհայտ է, որ Մոսկվայի եւ վաշինգտոնյան նոր վարչակազմի միջեւ շփումները վաղ թե ուշ պետք է սկսվեին. սկզբում արտաքին քաղաքական գերատեսչությունների մակարդակով, հետո՝ ավելի բարձր։ Կարծում եմ, պաշտոնական շփումն անհամեմատ ավելի վաղ տեղի կունենար, եթե Դոնալդ Թրամփն ու նրա թիմը ստիպված չլինեին արհեստականորեն հետաձգել ժամկետները՝ ցուցադրաբար շփումից խուսափելով, Կրեմլի հետ կապերը հերքելու նպատակով։ Հասկանալի է, որ ըստ էության դա չի բխում երկու տերությունների շահերից, սակայն Սպիտակ տան նոր տերը նաեւ չէր կարող հաշվի չառնել ներքին կոնյունկտուրան։ Այլ բան է, որ պետքարտուղարի այցին նախորդել են մի շարք տագնապալի իրադարձություններ, որոնք, անկասկած, էապես բարձրացրել են առաջին լուրջ շփման նշանակությունը։ Ըստ էության, այդ իրադարձություններն էլ հենց ստեղծել են որոշակի մթնոլորտ, որը հանգեցրել է տարբեր, այդ թվում եւ ամենաֆանտաստիկ մեկնությունների։ Հավանաբար, դժվար է այդ իրադարձությունները շարքային, առօրեական համարել, դրա համար էլ դրանց տրվող արձագանքը բացատրելի է։ Բայց ոչ բոլորը։ Ահա կարճ թվարկումն այն ամենի, ինչը նախորդել էր Թիլերսոնի Մոսկվա այցելությանը։ ԱՄՆ-ը ապրիլի 7-ին Միջերկրական ծովի ջրավազանից թեւավոր հրթիռներով ռմբակոծեց սիրիական ռազմական ավիաբազան՝ իր անսպասելի քայլը բացատրելով իբրեւ պատասխան Իդլիբ նահանգում խաղաղ բնակիչների դեմ իբր Բաշար Ասադի կողմից քիմիական զենքի կիրառման։ Ապացույցներ չեն ներկայացվել, եզրակացություններ անելուց առաջ միջադեպը համատեղ քննելու հորդորները ՄԱԿ ԱԽ-ում մերժվել են, փոխարենը ստացվել է Սիրիայի նախագահի տարածաշրջանային հակառակորդների եւ որոշ եվրոպական առաջնորդների, ինչպես նաեւ ԱՄՆ օդիոզ սենատորների եւ կոնգրեսականների հավանությունը, Թրամփը հանդես է եկել որպես ուժեղ ու վճռական տերության ուժեղ ու վճռական առաջնորդ։ Այս իդիլիայի մեջ, սակայն, անհարմարություն մտցրին Ռուսաստանի եւ Իրանի կոշտ արձագանքը, Չինաստանի քաղաքավար դատապարտումը եւ բուն Ամերիկայում հնչող ձայները նախագահի իմպուլսիվ քաղաքականության անթույլատրելիության մասին։ Ավիաբազային հասցված հարվածը գնահատվել է որպես ագրեսիա ընդդեմ ինքնիշխան երկրի, որի համար թույլտվություն չէր տվել ոչ ՄԱԿ-ը, ոչ էլ ԱՄՆ Կոնգրեսը։ Հետո հաջորդեց Մեծ Բրիտանիայի ատրգործնախարար Բորիս Ջոնսոնի Մոսկվա այցելության չեղարկումը, եւ նրա՝ իբր կոշտ ու սկզբունքային քաղաքական գործիչ ձեւանալը չտպավորեց անգամ անգլիացիներին։ Նրան անվանեցին «վաշինգտոնյան պուդել», իսկ քիչ անց հայտնի դարձավ, որ վարչապետ Մեյն այնքան էլ համամիտ չէ իր արտգործնախարարի ու պաշտպանության նախարարի ռազմաշունչ հռետորաբանությանը եւ Բորիսին Մոսկվա գնալ «չի թողել» ոչ թե աշխարհաքաղաքական ընդդիմախոսին ինչ-որ բան ցույց տալու նպատակով, այլ այն երկյուղներից ելնելով, թե Ջոնսոնն այնտեղ կարող է «համը հանել»։ Մոսկվան իր հերթին հասկանալ տվեց, որ առանձնապես չի այրվում ստորադասների հետ խոսելու ցանկությամբ, եթե մի երկու օր հետո հնարավորություն է ստեղծվելու խոսել նրանց բոսերի հետ։ Նորին Գերազանցության արտաքին քաղաքական գերատեսչության ղեկավարի վերջին փորձը՝ նախարարների մակարդակով G7-ի խորհրդաժողովում առաջ տանել Մոսկվայի դեմ պատժամիջոցները խստացնելու գաղափարը, նույնպես շռնդալից կերպով ձախողվեց։ Հատկանշական է, որ եվրոպացիների մեջ, պատժամիջոցների ավանդական հակառակորդ Իտալիայի հետ միասին, Ջոնսոնի առաջարկը կտրուկ մերժեց նաեւ Գերմանիան։ Զուգահեռաբար դեպի Կորեական թերակղզի ուղեւորվեց ԱՄՆ ՌԾՈւ հարվածային խմբավորումը՝ ատոմային ավիակրի գլխավորությամբ, իսկ Պենտագոնում արտահայտվում էին Սիրիային ուղղված հարվածները շարունակելու օգտին։ Ինչպես ասում են, ուժի ցուցադրում բոլոր ճակատներով՝ անխուսափելի քարոզչական ուղեկցությամբ. Թրամփը վճռական հարված հասցրեց Ռուսաստանի հեղինակությանը, Ամերիկան վերադառնում է, Կիմ Չեն Ինի համար շուտով շատ վատ կլինի, Թիլերսոնը գնում է Մոսկվա՝ վերջնագիր ներկայացնելու եւ այլն։ ՌԴ ԱԳՆ-ն սառնարյուն արձագանքեց այս աղմուկին՝ մի կողմից ընդգծելով երկխոսության կարեւորությունը, մյուս կողմից՝ Մոսկվայի հետ վերջնագրի լեզվով խոսելու անհեռանկարայնությունը։ Դե, իսկ պարզունակ այն պնդմանը, թե պետքարտուղարը չի ցանկանում հանդիպել Ռուսաստանի նախագահի հետ, Կրեմլը պոլիտկոռեկտաբար պատասխանեց, որ Վլադիմիր Պուտինի ժամանակացույցում նման հանդիպում նշված չէ, բայց հնարավոր է, եթե... Իսկ «եթե»-ն բնավ չի նշանակում, որ Թիլերսոնը միտքը կփոխի եւ ցանկություն կհայտնի։ Չկա այնպիսի պրակտիկա, երբ նախարարը չեղարկի կամ նշանակի հանդիպում նախագահի հետ։ Միջազգային ընթացակարգում միշտ աշխատում է հակառակ տրամաբանությունը, անգամ ամերիկացիների համար, եթե, իհարկե, խոսքն այն երկրների մասին է, որոնք հասկանում են, թե ինչ է ինքնիշխանությունը։ «Եթե»-ն սույն համատեքստում այլ բան է նշանակում. Ռուսաստանի նախագահը կլսի երկու նախարարների զեկույցը, եթե նրանց միջեւ մինչ այդ կհաստատվի կառուցողական երկխոսություն։ Հենց այսպես, այլ ոչ թե ուրիշ որեւէ կերպ, որքան էլ որ սա ոմանց սրտին դուր չգա։ Եվ ահա, ԱՄՆ պետքարտուղարը ժամանեց Մոսկվա։ Արդեն օդանավակայանում ցուցադրվեց ռուս գործընկերների վերաբերմունքը նրա՝ նախորդ օրն արած ոչ այնքան կոռեկտ արտահայտություններին։ ՌԴ ԱԳՆ բարձրաստիճան պաշտոնյաներից ոչ ոք դիմավորողների մեջ չնկատվեց։ Հետո արդեն, նայելով հեռուստապատկերն ու լսելով նախարար Լավրովի հետ զրույցի հատվածները, պետք է շատ պայծառ երեւակայություն ունենաս, որպեսզի այնտեղ տեսնես հաղթանակած Ռեքսին եւ վերջնագրի ծանրության տակ կքած Սերգեյ Վիկտորովիչին։ Համոզված եմ, որ ահեղ առաջարկը՝ անհապաղ ընտրություն կատարել Արեւմուտքի հետ բարեկամության եւ Ասադի ռեժիմին աջակցելու միջեւ, որն այդքան լայնորեն արծարծվում էր նախօրեին, անգամ չհնչեց ոչ դիվանագիտական եւ սակավարդյունավետ այդ ձեւով։ Հանկարծ պարզվեց, որ իրեն՝ ԱՄՆ պետքարտուղարին էր պետք հանդես գալ պարզաբանումներով, այլ ոչ թե խրատել պաշտոնակցին վարժապետի դիրքերից։ Ռուսաստանն իրեն իրավունք վերապահեց ուղղակի հարց տալ. իսկ ո՞րն է ԱՄՆ դիրքորոշումը արդիականության հանապազօր հարցերում, ո՞րն է նրանց շահը, եւ որո՞նք են այս կամ այն խնդրի համալիր լուծման մոտեցումները։ Ռուսաստանի մոտեցումներն, օրինակ, ձեւակերպված են եւ ներկայացված համաշխարհային հանրությանը՝ դուր են գալիս դրանք, թե ոչ, իսկ ահա ի՞նչ է ուզում Ամերիկան ի վերջո՝ ոչ ոք չգիտի, այդ թվում եւ ինքը։ Թող ամեն ոք ըստ իր ճաշակի կողմնորոշվի, թե ով ում «խրատեց»։ Հասկանալի է, երկու նախարարների այս առաջին պաշտոնական հանդիպմանը շոշափվել է միջազգային ու երկկողմանի քաղաքականության հարցերի լայն շրջանակ, եւ դրանցից յուրաքանչյուրի վերաբերյալ հնգժամյա զրույցի ընթացքում ներկայացվել են դիրքորոշումներ կամ գոնե դրանց պարագծերը։ Առաջիկա օրերին շատ պարզաբանումներ եւ մեկնաբանություններ կլինեն ԱՄՆ պետքարտուղարի մոսկովյան այցելության արդյունքների վերաբերյալ։ Ուշադրություն հրավիրեմ միայն այն բանին, որ նույն օրը երեկոյան Ռուսաստանի նախագահն, այնուամենայնիվ, ընդունեց արտաքին քաղաքական գերատեսչությունների ղեկավարներին, հավանաբար՝ հասկանալ տալով, որ գնահատել է նրանց երկխոսության կառուցողականությունը։ Իսկ որոշ արդյունքների թվում պետք է նշել. Թիլերսոնը Մոսկվայում ոչ մեկից չլսեց Ասադին տապալելու պատրաստակամության մասին, այնինչ ձեռք է բերվել պայմանավորվածություն՝ համատեղ ջանքերով պայքարել Սիրիայում ահաբեկչության դեմ, հետաքննություն անցկացնել քիմիական գրոհի միջադեպի առնչությամբ։ Մոսկվան պատրաստակամություն է հայտնել վերադառնալ նաեւ Սիրիայի երկնքում միջադեպերի կանխման հուշագրի վերաբերյալ պայմանավորվածությունների շրջանակ, բայց պայմանով, որ Նահանգները սկզբում բացատրի, թե ինչ նպատակներ է հետապնդում եւ կոնկրետ ինչ խնդիրներ է լուծում։ Դե, նաեւ մինսկյան համաձայնությունների տրամաբանությամբ՝ Ուկրաինայի հարավ-արեւելքում շարունակվող հակամարտության կարգավորման, դիվանագիտական ճանապարհով հյուսիսկորեական միջուկային ծրագրի խնդրի լուծման հարցերում համակարծիք լինելը եւ այլն։ Իսկ մինչ Մոսկվայում ռուս-ամերիկյան երկխոսությունն էր հաստատվում, Չինաստանը, համենայնդեպս, Հյուսիսային Կորեայի սահմանի երկայնքով «ձգեց» 150 հազարանոց զորակազմ՝ «ԿԺԴՀ հրթիрամիջուկային ծրագրի խնդրի լուծումն ուժային ճանապարհով անընդունելի է» կարգախոսով, իսկ եթե հանկարծ, ապա՝ «մենք էլ պլոճիկ ունենք»։ Վաշինգտոնում Սպիտակ տան ներկայացուցիչը հանդես եկավ բավական հետաքրքրական հայտարարությամբ. «Մենք չենք ուզում լարվածության սրացում։ Պետքարտուղար Թիլերսոնն այսօր Մոսկվայում է։ Մենք, իհարկե, հասկանում ենք, որ մեզ պետք է երկխոսություն Ռուսաստանի հետ, որ դա շատ կարեւոր է։ Մենք նրանց հետ պետք է ուսումնասիրենք, թե որ ոլորտներում կկարողանայինք կոնկրետ համագործակցություն վարել»։ Իր հերթին, Պենտագոնի ղեկավար Ջեյմս Մեթիսը նույն օրը կայացած մամուլի ասուլիսում ասաց, որ պատերազմն Ամերիկայի եւ Ռուսաստանի միջեւ անհնար է։ ԱՄՆ պաշտպանության նախարարի կարծիքով, չնայած ռուս-ամերիկյան հարաբերությունների վատթարացմանը, լարվածությունը «դուրս չի գա վերահսկողությունից»։ Իսկ ինքը՝ Թրամփը, Մոսկվայում խոսակցության տոնից բավարարվածությամբ կիսվելու պոթկմամբ, բայց եւ որպեսզի թույլ չտա ոչ ճիշտ մեկնությունների եւ ավելորդ ռուսասիրության մեջ մեղադրանքների հերթական չափաբաժինը, պետքարտուղարի ճիգերը զուսպ անվանել է «հիանալի աշխատանք»։ Ըստ իս, այս ամենն ավելի իրատեսորեն է բնութագրում իրավիճակը, քան թե լարվածության ուժեղացմանն ուղղված մոլեռանդ քարոզչությունը։ Սա է ռեալ-փոլիթիքը, թեկուզեւ թեթեւ անկանխատեսելիության շեշտադրմամբ, իսկ Բորիս Ջոնսոնին (նաեւ իր հավաքական կերպարով) չես նախանձի։